Нима учун ярим ой Ислом дини рамзи ҳисобланади? - zarnews.uz\nНима учун ярим ой Ислом дини рамзи ҳисобланади?\nБошқа дин вакиллари ярим ойни, христианлар хочига ўхшаш ислом рамзи деб ҳисоблашади, бу нотўғри. Ислом дини Аллоҳдан бошқа ҳеч нарса ва ҳеч кимга сиғинмасликни буюради. Ярим ой – исломнинг жуда шартли рамзидир.\nЯрим ой – рамзнинг келиб чиқиши\nЁнида юлдузи бор ярим ой – исломдан минг йиллар илгари пайдо бўлган рамздир. Шунга ўхшаш белгини Қадимий Юнонистон, Византия ва бошқа бутларга сиғинган қадимий ҳалқлар қўллашган. Шунга ўхшаш рамз христиан динида ҳам мавжуд.\nЯрим ойни ислом дини рамзи сифатида шаклланиши ҳақида жуда кўп фаразлар мавжуд. Энг оммалашгани Византия билан боғлиқ. Ушбу фаразга кўра, эрамиздан аввалги IV асрда Македония қўшини Константинополни (ҳозирги Истанбул) босиб олишга ҳаракат қилишади. Ҳужум омадсиз якунланади: ҳужум бўлган кеча осмонда македонияликларни ҳаракатларини очиб берган ёрқин ярим ой чақнаб турарди. Босқинчиларнинг ҳужумини қайтарган византияликлар ойни мамлакат рамзи ҳисоблай бошлашган. 1453 йилга келиб Византия империясини усмонли турклар қўшини босиб олди. Ғалаба қучганлар мағлуб мамлакатнинг урф-одатларини сақлаб қолишди ва уларда оммалашган рамздан кенг фойдалана бошлашди.\nБошқа бир тилга олинадиган фаразга кўра, ярим ой 1299 йилдан бошлаб ислом динини ифодалайдиган рамзга айланди. Ўшанда жудаям кичик Осиё хоқонлигининг Осмон исмли ҳукмдори туш кўради, тушига бутун осмонни ёритиб турган ярим ой киради: ернинг бир чеккасидан нариги чеккасигача. Ҳукмдор кўрган тушини яхшилик аломати деб ҳисоблайди ва ярим ойни ўз ҳоқонлигининг рамзи этиб белгилайди. Ҳукмдорнинг туши ҳақиқатдан ҳам ўнгидан келади – унинг набиралари буюк мусулмон давлати, усмонли турклар салтанатини барпо этишга сазовор бўлишади ва ислом оламида дин етакчисига айланишади.\nИсломшунос олимлар ислом дини шаклланган вақтда ярим ой унинг рамзи бўлмаганлигини таъкидлашади. Пайғамбаримиз Муҳаммад (с.а.в) ва саҳобалар умуман ҳеч қанақа белги ва рамзлардан фойдаланишмаган: Қуръони Каримда ҳам Суннат амалларида ҳам диннинг ҳеч қанақа хусусий рамзи кўрсатилмаган.\nЯрим ойни ва ёнидаги юлдузни ислом дини рамзи сифатида усмонли турклар, Константинополни босиб олишгандан сўнг оммалаштиришди. Усмонли турклар салтанати узоқ муддат ислом оламида етакчилик қилишди, шу сабабли ярим ой рамзини ҳар қандай суратни бутпарастлик деб ҳисобловчи эрон-шиаларидан ташқари, деярли барча мусулмон давлатлари қабул қилишди.\nКўпчилик уламолар ярим ойни динни эмас, турк маданиятининг бир қисми – деган фикрни билдиришади. Бошқалари эса ярим ой рамзини расмий ислом дини рамзи деб ҳисоблаш тўғри бўлади деган фикрни билдиришади, чунки ой барибир мусулмон олами хронологиясининг асосий ҳисоблаш воситаси ҳисобланади. Беш қиррали юлдуз эса ислом таълимотининг асосий беш устунини ифодалайди.\nБир масалада исломшунослар бир фикрдалар: ярим ойдан фойдаланиш тақиқланмаган, фақатгина агар инсон тақинчоғида ёки кийимда ярим ой расми фақатгина чирой учун қўлланилган бўлса. Рамзнинг ҳимоясига умид қилиш, ислом нуқтаи назарида – катта гуноҳ, инсонни фақатгина Аллоҳ асраши мумкин.\nЗамонавий дунёда ярим ой мачит минора ва гумбазларини безаб турибди ва кўпгина мусулмон давлатларининг байроғида акс эттирилган. Ярим ой акс эттирилган тақинчоқларни ҳамма мусулмонлар ҳам тақишмайди – араб давлатларида бундай одат йўқ. Ислом рамзи акс этган тақинчоқлар тақадиганларга эса ярим ой диний мансублик белгиси ҳисобланади.\nДин уламолари муҳтожлардан хабар олди\nЛев Толстой ислом динини қабул қилганми?


Aктёр ва режиссёрлар Қашқадарё маҳаллалари ва мактабларига борди - ShouBiz.uz\nКино 12:00 | 6.5.22\nҚашқадарёда кинофильмлар намойиши, «Менинг кино қаҳрамоним» иншолар танлови ва маданий тадбирлар ўтказилмоқда\nҚашқадарё вилоятига маданият ва санъат намояндалари, жумладан, таниқли киноижодкорлар ташрифи уюштирилди. Тадбирлар Шавкат Мирзиёев ташаббусига мувофиқ Қашқадарё вилоятидаги маҳаллаларда маданий-маърифий тадбирлар ўтказиш мақсадида ташкил этилди.\nКинематография агентлиги Халқ таълими вазирлиги, Маданият вазирлиги, Ёзувчилар уюшмаси, Маънавият ва маърифат маркази ва бошқа ташкилотлар вакиллари билан биргаликда режалаштирилган тадбирларда фаол иштирок этиб, «маҳаллабай» тизими доирасида ижодий учрашувлар ўтказмоқда. Ҳар бир маҳаллада «Киноклуб» ихтисослаштирилган автотранспортлари ёрдамида янги миллий фильмлар намойиши ташкил этилмоқда. Қашқадарёлик ҳамкасблар сафига республиканинг барча ҳудудларидан киноижодкорлар қўшилмоқда.\n«Биз Қашқадарё вилоятининг чекка ҳудудларида, маҳалла, гузарлар, аҳоли яшаш пунктларида Кинематография агентлиги буюртмасига биноан суратга олинган янги кинокартиналаримизнинг намойишларини ўтказмоқдамиз. Шунингдек, ўзбек киносининг олтин фондидан жой олган миллий фильмлар ҳам тақдим этилмоқда. Ўзбек халқи ушбу киноасарларни илиқ кутиб олишмоқда», — дейди Кинематография агентлиги Самарқанд вилояти ҳудудий бўлим бошлиғи Фармон Розиқов.\nҚашқадарё вилоятида бир қанча санъаткорлар ва ижодкорлар иштирокидаги маданий-маърифий тадбирлар бошланди. Кинематография агентлиги ҳам мазкур тадбирларга жалб этилган таниқли киноижодкорлардан иборат «Маърифат карвони»да фаол иштирок этмоқда.\n«Бу каби тадбирлар нафақат киномухлислар, балки санъаткорлар учун ҳам катта мотивация бўлади. Яхши кинофильмларнинг тарғиботи, жонли ижодий учрашувлар, айниқса, ўзаро мулоқотлар орқали Янги Ўзбекистон шукуҳини ҳис этиш, мамлакатимизда бўлаётган ижодий ўзгаришларни мазмун моҳиятини янада чуқурроқ англашга замин яратади», — дея сўзлади Ўзбекистонда хизмат кўрсатган артист Матёқуб Матчонов.\nВилоятнинг Қарши шаҳрида, Яккабоғ тумани Саховат уйида, Нишон туманида, Қарши санаториясида кўнгилочар тадбирлар, ижодий учрашувлар бўлиб ўтди. Шунингдек, Нишон туманида киноижодкорлар, ёзувчилар, зиёлилар ва эстрада юлдузлари билан ёшлар ўртасида киновикториналар ва кино санъатига оид давра суҳбатлари ўтказилди. Фаол иштирокчиларга китоблар ва бошқа эсдалик совғалари тақдим этилди.\nШу билан бирга Президент ташаббуси билан 1 минг 200 дан ортиқ мактабнинг 8-11-синф ўқувчилари ўртасида «Менинг киноқаҳрамоним» мавзусида иншолар танлови ўтказилмоқда. Киноижодкорлар мактабларда намойиш этиш учун «Илҳақ», «Ўткан кунлар», «Матонат мактаби» ва «Абдулла Орипов» фильмларини олиб келишган. Фильмларни томоша қилгандан сўнг ўқувчилар томонидан ижодий ишлар ёзилади, улар аввал туман, кейин эса вилоят босқичида баҳоланади. Ғолиблар махсус совғалар билан тақдирланади.\n«Киноижодкорларга эътибор керак, халқнинг олқиши ва меҳри керак. Мана шундай тадбирларда биз ана шу меҳрни ҳис этамиз. Бугун Президент ташаббуси билан Қашқадарёга ташриф буюрдик, бу ерда бир қатор ижод вакиллари билан маҳаллалардаги учрашувларда иштирок этиб, ўзбек санъати, айниқса, миллий киномизни тарғиботи билан машғул бўламиз. Бу бизга янада ғайрат ва илҳом бағишлайди», — дея сўзлади Ўзбекистонда хизмат кўрсатган артист Шоҳида Узоқова.\nҚарши шаҳридаги «Шайх Aли» маҳалласида жойлашган 18 сонли Мурувват уйида Кинематография агентлиги буюртмасига биноан суратга олинган режиссёр Муҳаммадали Искандаровнинг «Мен террорчи эмасман» фильми намойиш этилди.\n«Қашқадарё вилоятидаги маҳаллаларда миллий маданиятимиз ва санъатимизни оммалаштиришга қаратилган тадбирлар ўйлайманки, юқори савияда ўтади. Биз кино ва театр ижодкорлари бу борада халқимиз хизматига бел боғлаб келдик. Ҳар бир маҳаллада миллий фильмларимизни севиб томоша қиладиган, яхши киноасарларга бефарқ бўлмаган юртдошларимиз учрайди. Вилоятга сафаримиз орқали ана шу инсонлар билан жонли мулоқотлар уюштириб, миллий фильмларимизни биргаликда томоша қиламиз. Бу ҳам биз ижодкорлар учун янада илҳом бағишлайди», — дейди таниқли киноактёр Хуршид Тўхтаев.\nТашриф доирасида кинорежиссёрлар томонидан иқтидорли ёшларни аниқлиш, истеъдодини янада қўллаб-қувватлаш мақсадида кастинглар ва видеопробалар ташкил этиш режалаштирилган.\n«Сўнгги йилларда кўплаб янги фильмлар яратилмоқда, шу сабабли давлатимиз раҳбари томонидан ана шу маърифий фильм лойиҳаларини ҳар бир маҳаллага, ҳар бир аҳоли қалбига етказиш вазифаси юклатилмоқда. Тадбирларимиздан кўзланган асосий мақсад ҳам шундан иборат. Ўйлайманки, Қашқадарёнинг ижобий тажрибаси тез орада бутун республика бўйлаб тарқалади», — дея таъкидлади Кинематография агентлиги бош директори Фирдавс Абдухолиқов.


Қозоғистон президенти ҳукуматга коронавирус статистикасини “аниқлаштириш” топшириғини берди\n«Коронавирусдан ташқари, фуқаролар ҳаёти ва соғлиғига зотилжам зарба бериши мумкин», —дейди Токаев.\nҚозоғистон президенти Қосим-Жомарт Токаев16 июль куни кечқурун Twitter’да ҳукумат олдига зотилжам билан оғриганларни ётқизиш ва ундан ўлим ҳолатлари ошиб бораётгани саҳнида коронавирус пандемияси статистикасига “аниқлик” киритиш топшириғи қўйилганини таъкидлади.\n«Коронавирусдан ташқари, фуқароларнинг ҳаёти ва соғлиғига пневмония катта зиён етказмоқда», — деди Токаев. Яна “қанчалик қайғули бўлмасин, пандемия билан боғлиқ вазият жамиятга ошкор бўлиши керак” лигини қўшимча қилди.\nРасмий маълумотларга кўра, Қозоғистонда COVID-19 юқтиришнинг 66,8 минг ҳолати рўйхатга олинган, 40 мингдан зиёд бемор соғайган деб ҳисобланмоқда. Соғлиқни сақлаш вазири Алексей Цой келтирган маълумотга қараганда, ўлим ҳоллари 396 га етган. Қозоғистонда коронавирус эпидемияси оқими ҳақидаги статистик маълумотларни чоп этувчи сайт ҳафта бошидан бери ўлим ҳақидаги хабарларни янгиламади ва 375 та ўлим ҳолати борасидаги рақамни кўрсатмоқда.\nМамлакатда шунингдек, пневмония ва ундан ўлим ҳоллари авж олиши қайд этилмоқда. Касалланганлар сони ўн минглаб, вафот этганлар – юзлаб кўрсаткичларни кўрсатмоқда. Шифокорларнинг бу ҳам эпидемия оқибати ҳисобланиши хусусидаги далилларига қарамай, COVID-19нинг расмий статистикасига бу маълумотлар қўшилмаяпти.\nСоғлиқни сақлаш вазирининг ўринбосари Людмила Бюрабекова шу ҳафта олдинроқ вазирлик “маълумотларни қайта ишлаётганини” айтди. «Сўров қилдик, Жаҳон соғлиқни сақлаш ташкилотидан жавоб оламиз ва музокаралар йўли билан инобатга олиш зарур бўлган маълумотларга қайтамиз», — деди Бюрабекова.\n«Ҳар бир мамлакатнинг статистика ва ҳисобга олишда ўз йўли бор, биз уни бир хил кўринишга келтирамиз ва барча мамлакатлар билан бирга ҳаракатланамиз», — дея Қозоғистон ССВнинг ўринбосарининг сўзларини келтиради маҳаллий ОАВ.\nCOVID-19 тести салбий натижа бераётган пневмония ҳодисасидан ётқизиш ва ўлим ҳоллари ёз ойидан бери кескин ошди. Соғлиқни сақлаш вазирлигига кўра, Қозоғистонда июндан зотилжамдан 628 киши вафот этди, илк олти ой давомида рўйхатга олинган 1772 кишининг деярли учдан бир қисми вафот этди. 10 июль куни ҳукуматт мажлисида соғлиқни сақлаш вазири Алексей Цой 1 дан 8 июлгача пневмониянинг коронавирус инфекциясига “ўхшаш оқим”даги 39702 ҳодисаси рўйхатга олинганини хабар қилди.\nЖаҳон соғлиқни сақлаш вазирлиги баёнотига кўра, Қозоғистондаги ноаниқ этиологиядаги зотилжам афтидан, нотўғри ташҳис қўйилган коронавирус инфекциясининг шаклидир. Қозоғистонликлар расмий статистикага ва коронавирус инфекциясининг ахборотининг тўғрилигига шубҳа билдирмоқда.


Шавкат Мирзиёев замонавий тиббиёт маркази қурилиши билан танишди\nШавкат Мирзиёев замонавий тиббиёт маркази қурилиши...\n20.11.2020 16:40 0 1607\nМарказ ўз номи билан кўп тармоқли. Бу ерда жарроҳлик, реанимация, кўз микрохирургияси, умумий терапия, нефрология, пулмонология, гепатология, аллергология, кардиология, қон-томир жарроҳлиги, кардио-реанимация, стоматология, гастроэнтерология, эндокринология ва бошқа ихтисослаштирилган бўлимлар бўлади. Тиббий хизматлар халқаро стандартлар асосида комплекс тарзда кўрсатилади.\n— Бундай, ҳамма йўналишни қамраб олган клиникани бошқариш тажрибаси бизда йўқ. Шунинг учун бу ерни бошқаришни тажрибали хорижлик менежерларга бериш, уларни ҳозирдан жалб этиб, қурилиш ва жиҳозлаш бўйича таклифларини олиш зарур, — деди давлат раҳбари.\n— Беморлар учун энг азоблиси — йўл. Узоқ ҳудудлардаги касалларга масофадан ташхис қўйиш ва даволашни ташкил этиб, халқимизни шу қийинчиликдан халос қилиш керак, — деди Шавкат Мирзиёев.


Нега рўйхатингиздаги ишларни ҳеч қачон тугата олмайсиз – сабаби нимада? - XABARDOR.UZ\nНейробиолог Деб Кнобельман кўпроқ юмушларни бажариш учун ишлар рўйхатини тўғри тузиш ва иш кунини қандай қилиб тўғри режалаштириш ҳақида гапирди.\n“Рўйхатим доим жуда катта. Ҳозир менда бажаришим керак бўлган 16 та вазифа бор. Улар, асосан, бир-бирига боғлиқ эмас. Оилавий ишлар, иш бўйича вазифалар, шахсий машғулотлар.\nИлгари мана шундай улкан туманли рўйхатга диққатни қаратар эдим. Ҳозир эса бари ўзгарди. Эндиликда кўпроқ ишга улгуриш ва бирортаси амалга оширилмаса, хавотирга тушмасликка ёрдам берадиган махсус тизимни ишлаб чиқдим.\n1-қадам: Аниқ мақсадни ёзиб, уни бир неча қадамларга ажратинг\n“Ёзги оромгоҳ масаласи билан шуғулланиш” ўрнига мен ҳар бир қадамни ёзаман. Масалан:\nболалар учун учта кундузги оромгоҳни танлаш;\nҳар бир оромгоҳга ариза қолдириш;\nтиббий маълумотнома учун шифокорга бориш;\nболаларни оромгоҳга олиб бориб, ундан олиб келиш вақтини аниқлаш.\nАгар ҳар бир машғулотни шу кўринишда ёзсангиз, айнан нима қилиш кераклигини тезда тушунасиз.\n2-қадам: Устувор йўналишларни аниқланг\nВазифани бир неча қадамга бўлиб чиққач, сиз уларнинг ҳар бирини бир кунда бажара олмаслигингизни тушунасиз. Шунинг учун устувор йўналишларни ажратиб олиш керак.\nМуҳими – қанча вақтингиз борлиги, ундан кейин машғулотларнинг ҳақиқий сонини аниқлаш. Барини эмас, фақат энг муҳимларини.\n3-қисм: Уларнинг барини бугун бажара олмаслигингизни тан олинг\nАгар уларнинг барини бугун бажара олмаслигингизни тан олмасангиз, ҳеч нарса қилмайсиз. Чунки кун бўйи иш билан шуғулланиш ўрнига хавотирланасиз.\nБу иш рўйхатини тузишдаги энг мураккаб қисм. Кўпинча нореал мақсадларни белгилаймиз, кейин эса уларга эриша олмаганимиз учун яна ўзимизни койиймиз. Бироқ реал мақсадларга эришишингиз билан ижобий ҳисларга эга бўласиз.\nБаъзида ўз-ўзимизга барини дарҳол бажармасликка рухсат бериш қийин. Синаб кўринг. Ҳақиқатда 15 та вазифани бажаришга умид қилиб, иккитасини якунлаш ўрнига, бештасини амалга оширган яхшироқ.\n4-қисм: Вазифани қачон якунлашингизни режалаштиринг\nДастлаб ҳар бир мақсад учун қанча вақт сарфланишини аниқланг. Ҳар бирининг қаршисига муддатни ёзинг. Биринчи навбатда, зудлик билан бажарилиши керак бўлган вазифалар, кейин – бошқаларига киришинг. Бундан ташқари, танаффусларни ҳам режалаштиринг. Сизга ҳордиқ керак. Жадвалингизда ўн дақиқалик танаффусларни кўрсатинг. Ўша вақтда китоб ўқишингиз ёки боғда сайр қилишингиз мумкин.\n5-қадам: Бажаришга киришинг\nРежа туздингиз. Энди сиз нималарни қайси муддатда бугун бажариш кераклигини биласиз. Энди эса олинган билимни амалиётда қўлланг”.


"ЙҲХБдан битта справка олиш учун 2 кун сарсон бўлмоқдамиз" (ВИДЕО)\n23 феврал 2019, Тошкент вақти: 01:35\nШАРОФ РАШИДОВ. "Мен дўстим билан Сурхондарёдан Тошкентга келаётган вақтда эрталаб соат 3 ларда Жиззах вилояти Шароф Рашидов туманида автоҳалокатга учрадик. Яхшиямки, ҳеч ким жабрланмади. Кечаси жуда совуқ, нима қилишни билмай, йўловчилардан бизга ёрдам беришни сўраб, автомобиль тўхтатдик. Кейин мен ўқиш пайтида Жиззахга пахта теришга борган пайтимда танишганим бир одамнинг уйини эсладим. Унга ўзимни таништириб, машинамни вақтинча қолдиришга рухсат беришини сўрадим. Ўзимиз Тошкентга жўнаб кетдик.\nУйга бориб, уйдагиларни хабардор қилиб, машинани олишга қайтиб Шароф Рашидов ЙХҲБга келдик. ЙХҲБ бошлиғи керакли ҳужжатларни, яъни автомобиль эгаси - дадамдан тилхат ва паспорти кераклигини айтди. “Ишни эса эртага қиламиз, энди боринглар”, деб жўнатиб юборди ва менга ўз телефон номерини берди. Мен дадам ва онамга телефон қилиб, улардан сўралган ҳужжатларни жўнатишни сўрадим. Тунда ҳужжатларни олиб, машинада тунадик.\nЭрталаб соат 8 да яна ЙҲХБга келдик. Ҳали ҳеч ким келмаган. Ва ниҳоят бир ярим соат деганда кириб келишди. Ҳамма ҳужжатларни топширдик. Бизга ариза ёздира бошлади. Аризанинг ярмига келганда, "ҳозир келаман", деб чиққанича мана роппа-роса соат 15:30 бўлди, ҳалигача келгани йўқ. Телефон қилсак, "ҳозир бораман, бекорчи эмасман-ку", деб гўшакни қўйиб қўйди. Кейин бир неча марта телефон қилсак, гўшакни кўтармади. Ҳозиргача ЙҲХБга бир қанча одам келиб, хафсаласи пир бўлиб кетди. Гўёки буларнинг иши кўп-ку, биз бекорчи. Наҳотки битта справка олиш учун икки кун камлик қилса?"\n"ЙҲХБдан битта справка олиш учун 2 кун сарсон бўлмоқдамиз"\n270p | 720,3kB\n640p | 2,4MB


Суиқасдда гумонланаётганлар исмлари маълум бўлди\nОбид қори Назаров.\n18 май куни Швециянинг Стромшунд шаҳар суди Обид қори Назаровга қилинган суиқасдга алоқадорликда гумон қилинаётган икки ўзбекни ҳибсда қолдириш ҳақида қарор чиқарди. Ўзбекистонлик эр-хотиннинг исми Баҳодир Пўлатов ва Нодира Аминова экани айтилмоқда.\nУзнюс.нет сайти ўз манбаларига таяниб, гумонанаётганлар исмларини Баҳодир Пўлатов ва Нодира Аминова, деб бермоқда. Асли ўзбекистонлик экани айтилаётган эр-хотин 15 май куни Швеция полицияси томонидан ҳибсга олинган эди.\nДастлаб ёши 30 лар атрофида экани маълум қилинган иккала гумонланувчининг ҳам эркак экани айтилган эди.\nÖstersunds-Posten газетаси мухбири Торд Андершон имомга қилинган суиқасдни бошидан кузатиб келаётган журналистлардан.\n- Суддан кейин ўтказилган матбуот анжуманида, Ўзбекистондан келган 30 ёшлар атрофидаги аёл ва эркак ҳибсга олингани маълум қилинди. Улар Швецияда икки йилдан бери яшаб келган ва имомга суиқасд қилган шахсга кўмаклашганликда гумонланмоқда. Айтилишича, эркак ва аёл бирга яшаб келган жуфт бўлган, лекин улар никоҳдан ўтганми йўқми, аниқ эмас.\nЖурналистнинг айтишича, Стромшунд шаҳар судидаги 18 май кунги маҳкамада гумонланувчилар шахси очиқланмаган.\n- Ҳозирча уларнинг бири аёл бири эркак экани маълум бўлди. Суд мажлиси тугади ва уларни ҳисбда қолдириш тўғрисида ҳукм чиқарилди. Ҳозирча уларнинг шахси очиқланмади, суд мажлисининг асосий қисми ёпиқ тарзда ўтказилди, дейди Обидхон қорига қарши уюштирилган суиқасд юзасидан бораëтган тергов жараëнини яқиндан кузатаëтган швед журналисти, Östersunds-Posten газетаси мухбири Торд Андершон.\nШвеция жанубидаги Сконе шаҳарчасида қўлга олинган гумонланувчилар жорий йил 22 феврал куни ўзбекистонлик таниқли имом, Швецияда сиёсий муҳожиратда яшаб келган Обидхон қори Назаровни ўлдиришга уринган қотилга ëрдам берганликда гумон қилинмоқда.\nШвеция прокурори Кристер Петерсон ҳибсга олинган икки шахсни имомга қилинган суиқасдга алоқаси борлигига ишора қилувчи жиддий далиллар борлиги ва имомга қарата ўт очган учинчи шахс қидирилаётганини маълум қилди.\n“Билишимизча, жиноятни бевосита амалга оширган яна бир шахс бор, лекин у мамлакатни тарк этган бўлиши мумкин"¸ деди прокурор швед матбуотига.\nЎзбекистон Миллий хавфсизлик хизмати таъқиби ва тазйиқлари остида 1997 йилдан буён қочқинликда бўлган Обидхон қори Назаров 2006 йилда Швециядан сиёсий бошпана олган.\nУнинг 6 фарзанди бор ва унинг тўнғич фарзанди Ҳусниддин Назаров 2004 йил 16 май куни ўғирлаб кетилган. Обид қори Назаровнинг ўзи бунинг ортида Ўзбекистон МХХси турганини тахмин қилиб келган.\nТерговчилар Обидхон қори Назаровга қилинган суиқасд унинг Ўзбекистон ҳукуматига мухолифатда бўлгани билан боғлиқлигига доир версиясини ҳам кўриб чиқмоқда.\nОбидхон қори Назаров уч ойдан бери Швеция касалхонасида кома ҳолатида қолмоқда.


Уч боласини чўктирган тожик аёлига прокурор 18 йил сўради\nДушанбе шаҳридаги каналга уч боласини чўктирган тожикистонлик Парвина Абдуллаевага давлат айбловчиси суддан 18 йиллик қамоқ жазоси сўради. Парвина жорий йилнинг 5 июлида эри билан урушиб қолиб Ёвон туманидан Душанбе шаҳрига келган ва уч ёш боласини каналга отган эди.\nУч нафар фарзанди – беш яшар Омина, олти яшар Маҳина ва етти яшар Зиёвудинни қасддан каналга отиб чўктирган ëвонлик Парвина Абдуллаева устидан бошланган маҳкама поёнига етай деб қолди.\nДавлат айбловчиси суддан уч нафар фарзандини қасддан ўлдирган онага 18 йиллик қамоқ жазоси берилишини сўради.\nПарвина Абдуллаеванинг ҳимоячиси Матлуба Бобожонованинг айтишича, суд ҳукми 9 октябрь куни эълон қилинади:\n“Биз суд ҳайъатидан Парвинага камроқ жазо берилишини сўраяпмиз, чунки у жиноят содир қилаётган пайтда ўзини билмаган”, деди адвокат.\nПарвина Абдуллаева суд жараёнида фарзандларининг ўлимида ёлғиз ўзи айбдор эканлигини тан олди. Парвинанинг айтишича, у эрининг бошқа аёл билан алоқаси борлигини билганидан сўнг, Душанбега қочиб келган ва аччиқ устида бу жиноятга қўл урган.\nПарвина Абдуллаева Тожикистон Жиноят Кодекси 104- моддасининг “а” ва “в” қисми, қасддан икки ёки ундан ортиқ одам ўлдириш билан айбланмоқда.\nБу модда айбланувчига 15 йилдан 25 йилгача қамоқ жазоси берилишини назарда тутади. Агар суд унинг аффект ҳолатида жиноят содир қилганини инобатга олса, у икки йилдан беш йилгача озодликдан маҳрум этилиши ҳам мумкин.\nАммо Парвина билан 11 йил бирга турмуш қурган эри Зайниддин Бобобеков бошқа аёл билан яқин муносабатда бўлганини рад қилади. Унинг айтишича, хотинини рашк эмас, балки кичик фарзанди беш яшар Оминанинг узоқ вақт касал бўлгани ақлу-ҳушидан бегона қилган.\nПарвина Абдуллаева жорий йилнинг 5 июлида Душанбе шаҳридаги Ҳисор каналига уч боласини сувга отганидан ўзини ҳам каналга ташлаган, бироқ унинг ўзи тирик қолган ва уч нафар фарзандининг жасади эртаси куни топилган эди.


О`Нил Ирландия терма жамоасини бошқаради / CHAMPIONAT.asia\nО`Нил Ирландия терма жамоасини бошқаради\n01 ноя 17:32\nМартин О`Нил Ирландия терма жамоасининг янги бош мураббийи этиб тайинланади, деб хабар беради The Telegraph.\nХабарларга кўра, 61 ёшли мутахассис термани 15 ноябрда бўлиб ўтадиган Латвияга қарши ўртоқлик учрашувида бошқариши мумкин. О`Нилнинг олдинги иш жойи “Сандерленд” клуби бўлган ва мутахассис жамоани 2011 йилдан 2013 йилгача бошқарган. Бундан ташқари О`Нил “Селтик” ва “Астон Вилла” клубларида ҳам ишлаган.\nЭслатиб ўтамиз, Ирландия терма жамоасининг олдинги бош мураббийи Жованни Трапаттони бўлган. У шу йилнинг сентябрь ойида Австрияга қарши бўлиб ўтган ўйиндаги мағлубиятдан (0:1) сўнг термани тарк этган.


Арсен Венгер: «4-ўрин ЕЧЛга йўлланма дегани эмас» » Скачать музыку бесплатно новинки музыки 2016-2017\nАрсен Венгер: «4-ўрин ЕЧЛга йўлланма дегани эмас»\nКомментариев: 0 Просмотров: 555 Дата: 23-04-2016, 12:09 Англиянинг “Арсенал” клуби бош мураббийи Арсен Венгер жамоаси учун мавсумни кучли учликда якунлаш жуда муҳимлигини айтиб ўтди. Бу ҳақда Goal.com хабар бермоқда.- Тўртинчи ўрин ЕЧЛ йўлланмаси дегани эмас. Яхшиси, мусобақани кучли учликда якунлаган маъқул. Агар воқеалар ривожи бундай бўлмаса, биз ёзда ўтказиладиган катта турнирда иштирок этамиз. Бу худди Европа чемпионатига ўхшайди. Ўша мусобақада иштирок этмоқчимиз. Бу ЕЧЛ саралашига яхшигина тайёргарлик вазифасини ўтаб беради. Ҳозирча биз 3-ўринни кафолатлай олмаймиз, - дейди Венгер.Маълумот ўрнида, 3-ўриндаги “Арсенал”нинг 4-поғонадаги “Манчестер Сити” билан орадаги фарқи 2 очкони ташкил қилади. - деб хабар бермоқда Stadion.uz нашри.


Фото: Болливуд юлдузлари фарзандлари билан айни ёшда қандай кўринишга эга бўлган? - Daryo\n17:43, 29.08.2020 66025\nАввал актёр ва актрисалар кўриниши ҳозиргидек бир хил бўлмаган, табиий ва истарали кўрингани сабаб ҳозирги юлдузлардан фарқ қилган, деган фикрлар йўқ эмас. Ушбу қараш қанчалик тўғри буни Болливуд юлдузлари ва уларнинг фарзандлари билан бир ёшдаги суратларни солиштириш орқали хулоса қилиш мумкин.\nМитхун Чакраборти ва ўгли Намаши Чакраборти\nМитхун Чакраборти илк бор 1976 йилда «Қироллик ови» фильмида суратга тушган. Шундан кейин актёр илк миллий кино мукофот ва мухлислар эътирофига сазовор бўлган. У вақтда актёр, кичик ўғли Намаши сингари 26 ёшда бўлган. Бошқа фарзандларидан кўра Намаши, Митхунга кўпроқ ўхшайди ва у ҳам яқин орада кинода дебют роль ижро қилади.\nШридеви ва Жанви Капур (23 ёш)\n80 йиллар жанубда таниқли юлдуз бўлиб улгурган Шридеви, Болливудга келганидан кейин карьераси янада гуллаб-яшнаган. 23 ёшида актриса арсеналида «Артист», «Қайғули ҳикоя», «Туҳфа» ва «Сеҳрли бриллиант» фильмларидаги муваффақиятли ижролар бўлган. Айни вақтда актрисанинг қизи Жанви ҳам 23 ёшда. У ҳам кино оламига қадам қўйгани ва учта лойиҳада иштирок этганига қарамай, онасичалик машҳурлик чўққисини забт эта олмаган. Уни актёрлик маҳоратидан кўра, ташқи кўринишга эътибор қаратиш, косметолог ва пластик жарроҳ қабулида бўлиш қизиқтиради.\nАмитабх ва Абҳишек Баччанлар (31 ёш)\nМазкур суратда ота ва бола 31 ёшда. Уларнинг ҳар иккиси ҳам истеъдодли, келишган ва маҳоратли актёр ҳисобланади. Аммо нима учундир Абҳишек истеъдоди, отаси ва рафиқаси Айшвария Рай соясида қолиб, мухлислар томонидан етарлича баҳо берилмайди.\nТануджа ва Кажол (21-22 ёш)\nТануджа ўз даврининг энг истеъдодли ва гўзал актрисаларидан. Қизи Кажол эса қобилиятда ҳам ташқи қиёфада ҳам онасидан қолишмайди. Суратда она бола деярли бир ёшда.\nРакеш Рошан ва Ритик Рошан (37 ёш)\nМазкур сурат Ракеш Рошан роль ижро қилган «Илоҳий ота» фильмидан олинган. У вақтда актёр 37 ёшда бўлган, Ритик ҳам айни вақтда 37 ёшда. Уларнинг суратларига назар ташлаб, икки томчи сувдек ўхшаш деган хулосага келиш мумкин.\nБабита ва Каришма Капур (24 ёш)\nАктриса Бабита ушбу суратда 24 ёшда. Қизи Каришманинг ҳам 24 ёшлик суратига қараб она-бола ўртасида ўхшашлик ва сезилмас даражадаги қандайдир фарқлар борлигини билиш мумкин.\nРиши Капур ва Ранбир Капур (37 ёш)\nРиши Капур 1989 йилда роль ижро қилган «Чандни» фильмидан олинган сурат. Ўғли Ранбир ҳозир 37 ёшда, отаси ҳам мазкур фильм суратга олинганда айни ёшда бўлган. Ранбирнинг қиёфаси кўпроқ онаси, актриса Нита Сингхга ўхшаса ҳам, истеъдод ва маҳорат отасидан мерос.\nАмрита Сингх ва Сара Али Хон (23 ёш)\nСара Али Хонга онасининг қуйиб қўйгандек ўзи деб таъриф берилади. Суратда уларнинг ҳар иккисининг ҳам ёши 23 да. Сара ҳам онаси Амрита сингари актрисалик соҳасини танлаган.\n07:19 Бугун 858\n07:10 Бугун 1494\n07:07 Бугун 983\n06:47 Бугун 922\n23:59, 19.04.2021 90020\n20:55, 20.04.2021 75224\n19:59, 19.04.2021 68303


Хозирги вақтда: 16 дек 2018, 15:59\nНатижалар сони 352\nМавзу: Аёллар кассалиги ҳақида\nЖавоб: Аёллар кассалиги ҳақида\n29 ноя 2018, 01:19\nМавзу: Аёлларга хос ҳолат\nЖавоб: Аёлларга хос ҳолат\nВа алайкум ассалом! Азизам, қизларга маслаҳатим шуки, бу каби ёқимсиз ҳолатда ойлаб-йиллаб юрмай, болалар гинекологига кўринишсин. Чунки сурункали чаноқ аъзолари яллиғланиб юриши кўп ҳолларда турмуш қургач ҳомиладорликка монелик қилиб, ҳатто бепуштлик сабаб кўплар оилалар ажримларини юзага келтириб...\n29 ноя 2018, 01:06\nМавзу: Эмлаш ҳақида\nЖавоб: Эмлаш ҳақида\nВа алайкум ассалом! Эмлаш масаласига бир мутахассис фикрига таяниб баҳо берилмайди у ким бўлишидан қатъий назар. Эмлаш бола туғилишидан, туғуруқхонадаёқ бошланади ва режали равишда балоғатгача давом этади. Ўта хавфли инфекцияларга қарши эмлатиш шарт, чунки бусиз оғир асоратлар кишини бир умр ногиро...\n29 ноя 2018, 00:49\nМавзу: Интерферон ҳалолми?\nЖавоб: Интерферон ҳалолми?\nВа алайкум ассалом! Ўқилган манбаа қанчалик ҳақчил? Одам қонини донорликка етказиб бериш муаммоку, сериялаб дори чиқариш учун ишлатилармиди?\nКўнгилни тўқ қилинг, ҳозирги кунда сиз ёзган препаратлар кимёвий синтез йўли билан ишлаб чиқарилади. Қўллаш мумкин, ҳалол.\nМумкин. (айнан этил спирти тиббий мақсадлар учун ишлатилиши жоиз). Шифо бўлсин.


Оч-ташналикдан кейинги тўқлик маъносидаги рахмат - Favvora | билим чашмасидан отилган фаввора\n2016-05-12 2011 Ko'rilgan Хазиналар очқичи 6\nОч-ташналикдан кейинги тўқлик маъносидаги рахмат\nЕр устидаги униб чиқаётган дон-дун, мева-чевалар билан ризқланган одам боласи қорни тўйиб яшашга муваффақ бўлади. Дарё-ирмоқ бўлиб оқаётган, ер остига заҳира қилиб қўйилган қудуқ ва булоқлардан қониб ичаётган махлуқотлар ташналикдан йироқ бўлиб яшайдилар. Қачонки дон-дунларга, мева-чеваларга талофат етиб ёки қаҳатчилик сабабидан емишларга зарар етса инсон боласи очликка юз тутади. Ҳатто озуқа йўқлигидан дарахтларнинг япроқларию-илдизларига иштаҳа қилиб қолади. Дарё-ирмоқлардаги, қудуқ-булоқлардаги сувлар\nқуриб қурғоқчилик юз берса, мавжудотларнинг барчаси қирилишга тушади.\nДемак, Аллоҳ Роббул-аламийн беражак рахмат асосида очлик бартараф бўлади ва ташна-чанқоқликлар барча махлуқотлардан арийди.\n“Улар мана шу Уйнинг Парвардигорига ибодат қилсинлар! У Зот уларни очликдан (қутқариб) таомлантирди ва хавфу хатардан тинч қилди”.\n(Қурайш; 3-4-оятларнинг мазмунидан)\n“Айтинг: “У (Аллоҳ) Раҳмон-Меҳрибондир. Бизлар Унга иймон келтирдик ва Ёлғиз Унинг Ўзига таваккул қилдик-суяндик. Ҳали сизлар ким очиқ залолатда эканлигини билиб олажаксизлар!”. (Эй Мухаммад алайҳис-салом, у мушрикларга) айтинг: “Хабар берингизчи, агар (баногоҳ ичар) сувларингиз (ер тубига) сингиб кетар бўлса, у ҳолда (Оллоҳдан ўзга) ким сизларга оқар сув келтира олур?!”\n(Мулк; 29-30-оятларнинг мазмунидан)\nҚачон одам боласи очликка юз тутади?\nМавжудот не сабабдан қирилиши мумкин?\nҚурайш сурасидаги оятларда нима дейилган?\nМулк сурасининг сўнгги оятларнинг қандай ҳодиса баёни келган?\n“СОДИҚ ЧАВАНДОЗ” 7-қисм


Солиқ афвининг илк натижалари\nҚозоғистонда жорий йилнинг 16 июлидан бошлаб жисмоний шахслар учун солиқ амнистияси кучга кирди. Солиқлари бўйича қарзлари бўлган қозоғистонликлар қарзининг асосий миқдорини тўлашдаги пеня кечириб юборилади. ҚР Молия вазири ўринбосари Қ. Баедиловнинг айтишича, пеняни кечиришнинг асосий шартларидан бири – жисмоний шахснинг солиқ бўйича асосий қарзини тўлашидир. Афвни кўзлаган қонунни ҚР Президенти Қ. Тўқаев 4 июль куни имзолаган. Айни дамда Молия вазирлиги уни амалга ошириш қоидалари устида ишлаяпти, кейин эса бу ишни минтақалардаги давлат даромадлари органларига етказишади. Вазирликда айтишларича, бунинг учун давлат даромадлари органларига бориш шарт эмас, асосий қарз тўлангандан сўнг пеняни мутахассислар ҳал этишади.\n– Солиқ тўловчиларнинг бирон бир муассасага мурожаат этишига ҳожат йўқ. Давлат даромадлари органлари жисмоний шахслар шахсий ҳисобларининг аҳволини кун сайин кузатиб боради ва асосий қарзни тўлагандан сўнг тегишли қарорни қабул қилади, – деди Қ. Баедилов.\nХудди шунга ўхшаш тадбирлар, ёдингизда бўлса, ҳуқуқий шахслар билан ҳам юритиляпти. Бунда бизнес субъектлари бўйича қарзлар 340 млрд. тенгени ташкил этган. Қарзни тўлаган ҳолда 122 млрд. тенге пеня ва 7,3 млрд. тенге жаримани кечириш режалаштирилган эди.\nЖами 2019 йил бошига келиб 1,4 млн. қозоғистонликнинг солиқдан қарзи бор эди. Қарздорларнинг энг кўпи Шимкентда (148 минг) рўйхатга олинган. Туркистон вилоятида – 139 минг, Жамбил вилоятида – 116 минг ва Нур-Султанда – 114 минг киши солиқдан қарз. Солиқларнинг пеня ва жарималари бўйича миқдори жорий йил бошига 20,9 млрд. тенгени ташкил этди, улардан фақат пеня миқдори 6,6 млрд. тенге. Ҳозирги солиқ афви йил охиригача давом этади.\nЭнг катта миқдор ёки 70 фоиз (14,4 млрд. тенге) солиқ қарз транспорт солиғига тўғри келяпти. Ер солиғи бўйича қарз – 12 фоиз (ёки 2,5 млрд. тенге), мулк солиғи эса 6,7 фоиз (1,4 млрд. тенге)ни ташкил этяпти. Агар солиқ тўловчи жорий йил бошидан ўтган йилги солиқ бўйича пенялар ва асосий солиқни тўлаган бўлса, у ҳолда пеня миқдори унга қайтарилади.\nБу борада минтақамизда қандай ишлар амалга ошириляпти, биздаги солиқ тўловчиларга қандай имкониятлар яратилаётганини билиш мақсадида Шимкент шаҳар давлат даромадлари департаментининг тушунтириш ишлари бошқармаси раҳбари Рахима Алеевага мурожаат қилиб, масалага ойдинлик киритишини сўрадим.\nУнинг айтишича, жорий йилнинг 1 январидан кучга кирган Қонун кичик ва ўрта бизнес субъектлари учун солиқ афвини ўтказишни мақсад қилган. Бунга кўра тадбиркорлар 2018 йил 1 октябрига қадар бўлган асосий қарзини жорий йилнинг 31 декабригача тўласа, пеня ва жарималар миқдори амнистия қилинади ва бу Қоидалар 2019 йилнинг 8 февралида кучга кирди. Мазкур афви умумий қуйидаги тоифаларга дахлдор:\nмониторинг қилинадиган йирик солиқ тўловчилар, ер ости қазилма бойликларидан фойдаланувчилар, акциз маҳсулотларини ишлаб чиқарувчилар, хусусий тажриба ва тадбиркорлик фаолияти билан шуғулланмайдиган жисмоний шахслар кирмайди. Шундай қилиб, ўз вақтида солиқ мажбуриятларини бажаришга имкон бермаётган вақтинча молиявий қийинчиликларга эга солиқ тўловчиларга ишни тоза ва янги саҳифадан бошлаш ва қарзлардан қутулиб, қонуний тадбиркорлик фаолиятини давом эттириш имкони берилади.\nХуллас, жорий йилнинг 1 июлига Шимкент шаҳар давлат даромадлари органлари томонидан 1891 нафар солиқ тўловчининг пеня ва жарималарини кечириш тўғрисида қарор чиқарилган. Бироқ улар 2018 йил 1 октябрь ҳолатига кўра 283 млн. тенге миқдоридаги асосий қарзни тўлашган. Маълумотларга кўра 36,4 млн. тенге миқдорида пеня, шунингдек, 214 минг тенге миқдоридаги жарималар кечирилган. Шаҳримизда дастлабки маълумотларга кўра 2749 нафар кичик ва ўрта бизнес субъектларининг айни кунга қадар 3,8 млрд. тенге қарзи бор. Бунинг учун бизга шахсан келиб мурожаат қилиб, ариза ёзиш шарт эмас. Бироқ солиқ тўлашда муддати узайтирилган солиқ тўловчилар ёки асосий қарзни муддатидан илгари тўлаб, реабилитация жараёнида бўлган солиқ тўловчилар жарималарнинг кечирилиши юзасидан давлат даромадларининг ҳудудий бошқармасига ариза билан мурожаат қилишлари жоиз.\nСолиқ амнистиясига доир барча саволлар билан Шимкент шаҳар давлат даромадлари департаментига 35-51-87 телефон рақамлари орқали ёки бошқа рўйхатга олинган жойингизга кўра давлат даромадлари ҳудудий органларига мурожаат қилишингиз мумкин.\nМ. САЪДУЛЛАЕВА, 2019-07-24, 17:58 121


21 апрел 2019, Тошкент вақти: 22:09\nСирдарё вилоят, Мирзаобод туманидаги баъзи мактаблар ўқитувчилари маҳаллама-маҳалла юриб, 14 ёшдан 30 ёшгача бўлган ўсмир-ёшларни хатлаб чиқиш учун таътилдан чақириб олинди.\nБу ҳақда Озодликка арз қилган ўқитувчиларнинг айтишича, улар таътилда белгиланган ҳордиқ ва бошқа ишларини четга суриб қўйиб, мактаб директорларининг бу топшириғини бажаришга мажбур бўлмоқда.\nМактаб директори бундай ҳолат бўлаётганини тан олди, вилоят халқ таълими бошқармаси инкор қилди.\nХалқ таълими вазирлиги мулозими ўқитувчиларнинг ҳуқуқларини ҳимоя қилиш учун ҳаракат бошланганини айтди.\nМирзаобод туманида яшайдиган исми сир қолишини сўраган пенсионер ўқитувчи, ҳамкасбларининг таътил пайтида ҳам уйма-уй юрганига ўзи гувоҳ бўлганини айтади:\n“Бугун 18-мактабда ишлайдиган ўқитувчилардан иккитаси уйга келди. Анча гаплашдик, улар ўқитувчилар ҳақида бўлаётган ўзгаришлардан хурсанд эканлигини айтишди. Бўлмаса, нега таътил пайтида уйма-уй юрибсизлар деб сўрасам, директоримиздан Ёшлар иттифоқи вакили илтимос қилибди, шунга директоримиз бизни таътилдан чақириб олди, 14 ёшдан 30 ёшгача бўлган ёшларни рўйхатга олиб юрибмиз, деб айтди. Ўқитувчилар илгари ҳокимиятларнинг мардикори эди, энди Ёшлар иттиофига мардикор бўлиб қолибди-да, дедим”, дейди пенсионер ўқитувчи.\nИсми сир қолишини сўраган бошқа ўқитувчи эса, мактаб директорининг илтимосига йўқ дея олмаганини айтди:\n“Директоримиз, жуда яхши раҳбар, мулойим инсон. Бир-икки кун ёрдам қилиб юборинглар, деб айтди. Шунга чиқиб ёшларга ёрдам беряпмиз”, дейди ўқитувчи.\nИсми сир қолишини сўраган мирзаободликлардан бири, Озодликка ўқитувчи хотини билан телефон орқали қилган мулоқоти аудиоёзувини юборди.\nБу аудиоёзувда, ўқитувчи аёлининг қаерда юрганлигини сўраган эрга, хотини, маҳаллада уйма-уй юргани, одамларни рўйхатга олиш ишлари билан машғул эканлиги ҳақида айтади.\nМирзаобод туманидаги 18-мактаб директори Нодира Маматқулова ҳақиқатан ҳам ўқитувчилар Ёшлар иттифоқи ишларини бажаришга ёрдамга чиққанини тасдиқлади:\n- Таътилга чиқмаган ўқитувчиларни Ёшлар иттифоқи ишларига жалб қилганимиз тўғри. Чунки, Ёшлар иттифоқи вакили янги бўлганда. Кеча келди, мен ҳали маҳаллани билмайман, менга қўшиб беринг, деди. Шунга, ҳар куни иккитадан қўшиб беряпман. Лекин таътилдан чақириб олганим йўқ, деди Нодира Маматқулова.\nМактаб директори унинг бу иши нотўғри эканлигини тан олиб, 20 июлдан ўқитувчиларни маҳаллага чиқармаслигини айтди.\nСирдарё вилояти Халқ таълими бошқармаси бошлиғи ўринбосари Ихтиёр Эрматов Озодлик билан суҳбатда ўқитувчиларнинг бошқа ишларга жалб қилинаётганини инкор қилди:\n- Ўқитувчилар ҳозир ҳаммаси дам оляпти, таътилда. Ҳеч қанақанги ишларга жалб этилгани йўқ, деди Ихтиёр Эрматов.\nЎзбекистон Бош вазири Абдулла Ариповнинг 21 июнда ўтказган видеоселектор йиғилишида мактабларни ҳокимлар назоратидан чиқариш ҳақидаги топшириғига қарамасдан ўқитувчиларни ҳозир ҳам мажбурий ишларга жалб қилиш ҳолатлари давом этяпти.\nОзодлик сўнгги бир ҳафтада Андижон шаҳрида, Сурхондарё вилоятининг Ангор туманида, Наманган вилоятининг Чортоқ туманида ўқитувчиларнинг таътилдан чақириб олиниб, бошқа ишларга сафарбар этилгани ҳақида ёзди.\nЎзбекистон президенти Шавкат Мирзиёев 17 июль куни ўтказилган йиғилишда ўқитувчининг жамиятдаги мавқеини ошириш тўғрисида гапирган эди.\nПрезидент ўқитувчиларнинг ҳақ-ҳуқуқларини ҳимоялаш учун махсус ҳуқуқий хизмат комиссияси ташкил этиш вазифасини қўйди.\nБош вазир ўринбосари Азиз Абдуҳакимов Президент Шавкат Мирзиёев бошчилигида ўтган йиғилиш якунлари юзасидан гапириб ўқитувчиларнинг иш ҳақи оширилиши, газета ва журналларга мажбурий обуналар бекор қилиниши, ортиқча ёзув-чизувларга барҳам берилиши, Халқ таълими вазирлиги билан мувофиқлаштирилмаган текширувлар ўтказилмаслиги, халқ таълими тизими ходимларининг турли тозалаш ишларига жалб қилиниши тақиқланишини айтган эди.\nОзодлик Ўзбекистон халқ таълими вазирлиги матбуот хизматининг янги раҳбари Тимур Пардаев билан боғланиб, президент ва Бош вазир танқидидан кейин ҳам жойларда ўқитувчиларга бўлган муносабат ўзгармаётгани сабаби ҳақида сўради.\nТимур Пардаевнинг айтишича, Халқ тизими вазирлиги иш фаолиятида катта ўзгаришлар бўлмоқда ва вазирлик энди ўқитувчиларни ўз вазифаларидан ташқари ишларга жалб қилинишига батамом чек қўйишга ҳаракат қилмоқда:\n“Президентимиз ўқитувчини обрўси ва ҳурматини кўтариш ҳақида вазифа қўйди. Тўғри, ўқитувчиларнинг ҳуқуқлари поймол этилиб, уларни турли хил мажбурий ишларга жалб қилиш ҳолатлари бор нарса. Албатта биз, бу ҳолатларнинг ҳаммасидан хабардор бўлиш имконимиз йўқ. Шунинг учун ОАВлари билан ҳамкорлик қилсак жуда яхши бўларди. Чунки, асосий хабарлар ОАВи орқали бизга етиб келяпти. Янги вазиримиз ҳам бу ҳақда жиддий кўрсатма берган. Биз ишни қаттиқ бошлаяпмиз, бундай ҳолатлар учун ишонч телефони ташкил қиламиз ва ўқитувчининг хуқуқлари ҳимоя қилиниши учун барча ишларни қиламиз”, деди Халқ таълими вазирлиги матубот хизмати раҳбари Тимур Пардаев 19 июль куни Озодлик билан суҳбатда.\nЎзбекистон Вазирлар Маҳкамасининг 10 май куни қабул қилган қароридатаълим ва соғлиқни сақлаш соҳаси, бошқа бюджет ташкилотлари ходимларини, талабалар ва таълим муассасалари ўқувчиларини мажбурий жамоат ишларига бевосита ёки билвосита жалб қилган мансабдор шахсларга нисбатан қатъий интизомий чоралар қўлланилиши ёзилган.


"Самовий халоскор": MS742 рейси олиб қочилиши ҳақидаги воқеанинг ниҳояси ҳақида\n10:36 / 30.03.2016\nБорт кузатувчиси Ясин Сабил авиақароқчи Сайф ад-Дин Мустафони кўп йўловчиларни, биринчи навбатда аёллар ва болаларни қўйиб юборишга ҳамда ўзини ҳукуматга топширишга кўндирди.\nМиср самолётининг олиб қочилиши билан боғлиқ воқеа энг аввало экипаж аъзоларининг, хусусан, катта борт кузатувчиси Ясин Сабилнинг маҳорати туфайлигина муваффақиятли якун топди. У сешанба куни эрталаб Мисрда қўлга олинган ва Ларнака (Кипр)да қўнишни амалга оширган EgyptAir авиакомпаниясига қарашли А320 лайнери авиақароқчиси билан музокара олиб борган. Бу ҳақида Қоҳира аэропортида Кипрдан қайтган йўловчилар сўзлаб беришди.\nБорт кузатувчиси Ясин Сабил авиақароқчи Сайф ад-Дин Мустафони ўз хоҳиши билан ҳукуматга таслим бўлишга кўндирган. Ясиннинг Миср ОАВига маълум қилишича, "жиноятчи самолёт Қоҳирага қўнса, портловчи моддани ишга туширишини айтиб таҳдид қилган".\nҲаво кемаси капитани Амир Жамолнинг сўзларига кўра, самолётдаги таҳдид ҳақида учувчилар йўловчилардан бири бериб юборган хат орқали билган, хатда агар самолёт йўналишини ўзгартирмаса, портлатиб юборилиш хавфи пайдо бўлиши ёзилганди. Жамол монитордан қароқчининг белида портловчи қурилмага ўхшаш нарса борлигини кўрган. Кейинчалик маълум бўлишича, у қурилма мумқолип экан: авиақароқчи белига тиббиёт бандажини бойлаб, унга ишончли бўлиши учун сим ва пластик цилиндрларни маҳкамлаган.\nЖамолнинг айтишича, Сайф ад-Дин учта мамлакатга: бир сафар Грецияга, бир сафар Туркияга, яна бир сафар эса Кипрга учишни талаб қилган.\n"Мен унга ёқилғи фақат Кипргача етишини айтдим, барибир авиақароқчи талаб қилган ҳолатда ҳам Туркиягача етиб боролмасдик", -деди у.\nМисрлик авиақароқчи қатъий бир шарт қўймаган. Иккинчи учувчининг хабар беришича, экипаж қароқчи билан ўта эҳтиёткорона муомала қилган: унга чой, кофе таклиф қилиб, ҳар қандай йўл воситасида тинчлантиришга ҳаракат қилишган.


Мавзу: "қизиқарли фактлар" - Terabayt.Uz\nМавзу: "қизиқарли фактлар"\nБилл Гейтс ҳақида сиз билмаган 13 та факт\nГейтс SAT'дан неча балл олгани, нима учун қамалгани, фарзандларига нега кўп мерос қолдирмаслиги ва ҳаётда энг кўп афсусланадиган камчилиги ҳақида билиб оламиз.\nТехнология ҳақида сиз билган ва билмаган 10 та факт (7-қисм)\nТехнологияларнинг инсон саломатлиги ва табиатга бўлган ижобий самараси, илк компьютер вируси ва шу кабилар ҳақида қизиқарли маълумотлар билан танишамиз.\nИтжимоий тармоқлар сизни қанчалик бахтсиз қилаётгани, Facebook қанча оиланинг ажралиши ортида тургани ва принтер сиёҳини тежашнинг оддий йўлини билмоқчимисиз?\nТехнология ҳақида сиз билган ва билмаган 10 та факт (3-қисм)\nСиз севган технологиялар ҳақида сиз билмаган маълумотларни тақдим қиламиз!\nТехнология ҳақида сиз билган ва билмаган 10 та факт (2-қисм)\nЖефф Безос аслида қанчалар бой эканини қиёслар билан тушунтириб ўтамиз.\nXiaomi компанияси ҳақидаги қизиқарли маълумотлар TOП ўнталиги билан танишинг.\nБироқ у озодликка чиқиши биланоқ ўзини жазолаганларга қаттиқ ҳазил қилди: ҳуқуқни ҳимоялаш органларининг компьютерларидан Кевин Митникнинг судланганлиги ҳақидаги барча материаллар “йўқолиб қолди”, иш олиб борган судьянинг банк ҳисобидаги пуллари ҳам


00:25 / 03.07.2015\nУлардан бирлари шикоят қилди. Унда шундай сўзлар бор эди: “Менинг тўртта туғишганларим бор. Уларнинг ичида энг бойи менман. Лекин негадир қариндошларим сингилларимнинг зиёратига кўп келишади-да, менинг зиёратимга жуда кам келишади. Улар тўрттала синглимни ҳар куни зиёрат қилишади. Аммо мен қариндошларимни негадир жуда кам кўраман. Улар менинг зиёратимга жуда кам келувчидирлар.\nТўрақўрғон туманидаги “Усмон Зуннурайн”


31 октябр 2020, Тошкент вақти: 22:15\nКоронавирус тарқалиши олдини олиш мақсадида Саудия Арабистони зиёратчиларнинг мамлакатга киришини вақтинча тақиқлаши ортидан Умра сафари учун тўланган пуллар қайтариладими-йўқми деган масала кун тартибига чиқди.\n10 кунлик сафар учун 2000 АҚШ доллари атрофида пул тўлаган ҳар бир ўзбекистонлик зиёратчи учун муҳим бўлган бу масаланинг ҳозирча аниқ ечими йўқ.\nДавлат идораларидан бири масала қонунга биноан ҳал қилинишини айтса, иккинчиси саволни бошқа идорага беришни тавсия қилди.\nУмра сафари учун мижознинг пулини олган ширкатлар эса, пуллар сарфлаб қўйилганини айтаркан, Саудия ўз чегараларини тезроқ очишига умид қилаётганини билдирди.\nМавзуни ўрганиш асносида Ўзбекистоннинг Умра сафари бозорида тушунарсиз вазият юзага келгани аён бўлди\nЎзбекистонда Умра сафарини уюштириш билан мамлакат Мусулмонлар идорасидан ташқари ўнлаб хусусий сайёҳлик фирмалари, ҳатто хусусий бандлик агентликлари ҳам шуғулланаётгани маълум бўлди.\nТошкент-Жидда, Тошкент-Мадина - бир кунда икки рейс\n11 февралда Вазирлар Маҳкамаси ҳузуридаги Дин ишлари бўйича қўмита ўтказган матбуот анжуманида 2019 йилнинг 10 декабридан буён ҳар куни икки авиарейс зиёратчиларни Ўзбекистондан Саудияга кичик ҳаж сафарига ташиётгани айтилган эди.\nЎзбекистондаги биргина “Historical Travel” хусусий бандлик агентлиги 43 кишини Умра сафарига 29 февралда жўнатиши керак эди.\n“Historical Travel” ходимасининг Озодликка айтишича, 10, 15. 20 кунлик Умра сафарлари мавжуд. 10 кунга борадиганлар 1800 АҚШ доллари (сафар ҳаражати) ва 405000 сўм (фирма ҳаражатлари) тўлайди. 20 кунга борадиганлар 200 доллар кўпроқ тўлайди.\n“Historical Travel” вакили Озодликнинг зиёрати бекор бўлганларга пуллари қайтариладими, деган саволига жавоб беришга қийналди.\n“Умра сафари” деб қидирув берилса, Интернет Ўзбекистонда шу иш билан шуғулланадиган бир неча ширкат номини чиқариб беради. Улардан бири вакили Озодликка бундай деди:\nВизани бошқа давлатдан, учинчи давлатдан оламиз. Ўзимиздаги элчихона бермайди. Агар улар пулни қайтарса, биз ҳам қайтарамиз.\n- Ҳа, бизда ҳам кетолмаганлар бор. Пуллари тўланган, визалари чиққан. Визани бошқа давлатдан, учинчи давлатдан оламиз. Ўзимиздаги элчихона бермайди. Агар улар пулни қайтарса, биз ҳам қайтарамиз. Тўғриси, кечаги янгиликдан кейин ўзимиз ҳам ҳайрон бўлиб турибмиз.\nЎзбекистон мусулмонлар идораси Умра сафарини уюштирувчи мамлакатдаги энг йирик оператордир. Идоранинг Халқаро алоқалар бўлими ходими Озодликка бундай деди:\nБалки 10, балки 15 кундан кейин очилар, очилса кетишаверади. Агар ким пулини қайтариб олгиси келса, қайтариб олаверади.\n- Агар эълонни ўқиган бўлсангиз, Саудия чегараларини вақтинча ёпганини билдирган. Балки 10, балки 15 кундан кейин очилар, очилса кетишаверади. Агар ким пулини қайтариб олгиси келса, қайтариб олаверади.\nОзодлик бу масала бошқа давлатларда қандай ҳал қилинаётганига ҳам қизиқиб кўрди.\nРоссиядаги Умма-тур компаниясининг Москвадаги ваколатхонаси ходими: “Умра сафарлари бекор қилингани йўқ. Вақти кўчирилади, холос”, деди ва кетидан Саудия Арабистони фалон числода очилади, деб конкрет кунни ҳам айтиб юборди. Лекин у бу информацияни қаердан олганини аниқ айта олмагани учун Озодлик у айтган санани такрорламоқчи эмас.\nҚирғизистонлик ҳожибошилардан бири эса, Умра учун тўлаб қўйилган пул “қайтарилиши амри маҳоллигини, чегара очилгач сафар амалга оширилишини” айтди. "Амри маҳоллик" нимада эканлигини изоҳлар экан, ҳожибоши айнан мана бу гапни айтди:\n- Фирмалар пулни эртароқ ўтказиб юборишади. Шартнома, халқаро алоқа яна алламбало муаммолари бор. Чигал кўп.\nҲукумат идоралари нима деди?\nОзодлик Умра сафарини уюштирувчи операторлар ишига таъсир кўрсата олувчи, демакки оператор билан мижоз ўртасида можаро чиққудай бўлса ўз позициясини билдиришга мажбур бўладиган давлат идоралари билан ҳам боғланди.\nЎзбекистон Республикаси Туризмни ривожлантириш давлат қўмитаси мулозими Абдуғани Мирзараҳимов Озодликка бундай деди:\nШартнома шартларини бажармаса, олган пулига яраша хизмат кўрсатмаса, ҳуқуқ-тартибот органлари чорасини кўради.\n- Биз лицензия берган туристик фирмалар алоҳида хўжалик юритувчи субъектлардир. Шартнома шартларини бажармаса, олган пулига яраша хизмат кўрсатмаса, ҳуқуқ-тартибот органлари чорасини кўради.\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмита расмийси Озодликнинг саволини эшитибоқ, бу масала бўйича Мусулмонлар идорасига мурожаат қилишни тавсия қилди. “Бу иш билан Мусулмонлар идораси шуғулланаяпти”, деди қўмита мулозими.\nМусулмонлар идораси айтган гапни юқорида келтирдик.\nСаудия Арабистони зиёратчиларнинг мамлакатга киришини вақтинча тақиқлаши ортидан юзага келган вазиятни ўрганиш жараёнида Умра зиёратини ташкил қилиш соҳасида Ўзбекистонда тушунарсиз вазият юзага келгани маълум бўлди.\nШу пайтгача Мусулмонлар идораси, ҳукумат қарорларига таяниб, Ҳаж ва Умра тадбирларини уюштиришда ўзи ягона ижрочи орган эканлигини айтиб келган.\nАмалда эса, бу иш билан хусусий сайёҳлик фирмалари, ҳатто хусусий бандлик агентликлари ҳам шуғулланиб келмоқда.\nОзодлик 27 февралда гаплашган хусусий сайёҳлик агентликларидан яна бири вакили¸ ширкат номи айтилмаслигини сўраб¸ бундай деди:\nДавлатдан ажралиб чиққан фирмамиз. Фақат Умра ва Ҳаж билан шуғулланамиз.\n“Ҳа, Умра сафарини уюштирамиз. Давлатдан ажралиб чиққан фирмамиз. Фақат Умра ва Ҳаж билан шуғулланамиз. Февралдаги группаларимиз кетиб бўлди. Кеча (26 февраль) охирги группамиз кетди. Лекин бугун Саудия ёпилиб қолди коронавирус туфайли”.\nОзодликнинг неча йилдан бери Умра ва Ҳаж билан шуғулланасизлар, деган саволига жавобан ходима “5 йилча бўлиб қолди, бизга ўхшаган фирмалар жуда кўп” деди.\nБу вазият юзасидан Ўзбекистон Республикаси Туризмни ривожлантириш давлат қўмитаси мулозими Абдуғани Мирзараҳимов бундай деди:\n“Умрага жўнатиш” деган алоҳида лицензия йўқ. Туристик фирмаларга “Туризм фаолиятини амалга ошириш”деган лицензия берилади.\n- “Умрага жўнатиш” деган алоҳида лицензия йўқ. Туристик фирмаларга “Туризм фаолиятини амалга ошириш”деган лицензия берилади. Агар шу иш билан шуғулланаётган бўлса ва бундай фаолият қонунга хилоф бўлса, ҳуқуқ-тартибот органлари чорасини кўради.\nУмра "монополисти" - Мусулмонлар идорасининг ярим ой олдинги баёноти\nЎзбекистон Мусулмонлар идораси ўз расмий сайтида бундан 17 кун муқаддам – 11 февралда Умра ва Ҳаж зиëратларини уюштириш бўйича ўзининг ягона ижрочи эканини таъкидлаган эди.\n"Ўзбекистонда ташкил этилаётган умра тадбири ибодат, хавфсизлик, тиббий, маънавий ва иқтисодий жиҳатлардан афзал эканлиги ҳамда Ҳаж ва Умра тадбирларини узоқ йиллик тажрибага таянган ҳолда юртимиз мусулмон аҳолиси учун ягона ижрочи орган Ўзбекистон мусулмонлари идораси томонидан ташкил этилиши Ўзбекистон Республикаси Вазирлар Маҳкамасининг 2017 йил 7 июндаги 364-сонли Қарорига асосан мақсадга мувофиқ деб топилди"¸ дейилган идора изоҳида.\nМусулмонлар идорасининг 28 февраль куни Озодлик гаплашган расмийси¸ "Идора Умра ва Ҳаж сафарларини уюштириш билан хусусий фирмалар шуғулланаётганини чиндан ҳам билмайдими ёки билиб, билмасликка олаяптими?" деган саволини эшитиб¸ "Идорага келсангиз жавоб оласиз"¸ дея алоқани узиб қўйди.


ЎзА - Уруш номинг ўчсин жаҳонда\n18.04.2018 19:44 Чоп этиш версияси\nУруш номинг ўчсин жаҳонда\nҚуёш, Плутон, Уран, Нептун, Венера, Юпитер, Марс, Сатурн… Бу сайёраларда ҳаёт йўқ. Ва ниҳоят мўъжазгина… мовий Ер… Мана шу, кўриниши “Қуванинг анори”га ўхшаш, бағрида океанлар тўлқини, музликлар, қумбўронлари, ўрмону экинзорлар, завод-фабрикалар мавжуд бўлмиш сайёрамизда биз инсонлар яшаймиз. Ер – коинот деб аталмиш фазода ҳаёт қайнайдиган ягона “юлдуздир”. Бу юлдузнинг хўжайини бўлмиш инсон нималар қилмоқда? Ҳар йил, ҳар ой, ҳар ҳафта, ҳар куни, ҳар соат, ҳар дақиқа, ҳар сонияда Ер юзида зўравонлик юз бермоқда. Ўз ота-онаси, ака-укаси, опа-сингилларига милтиқ ўқталаётган манқуртларнинг борлигидан ҳам асло кўз юмиб бўлмайди. Инсоният Марсни уйғотиш мақсадида илм-фан ютуқларидан фойдаланаётган бир вақтда, ерда қон тўкиши нечоғлиқ мақсадга мувоффиқ?\nБугун Ер шарининг турли бурчакларида кузатилаётган қирғин-барот, қуролли тўқнашувларни кузатар экансиз, тинчлик замонамизнинг энг долзарб муаммоларидан бири бўлиб қолаётганини англаймиз. Она сайёрамизни урушлардан, зўравонликлардан, жиноятлардан холи қилиш ҳар бир фуқаронинг олдида турган ҳам қарз, ҳам фарз бўлиши керак.\nЗамонавий урушлар хавфли бўлиб, улар Ер юзидаги барча инсонларга таҳдид кўрсатади. Бу урушда ҳеч ким ғолиб бўлмайди.\nУрушнинг асосий душмани хотирадир. Қадимгилар айтганидек, ўтмишдаги урушлардан хулоса чиқарилмас экан, янги урушлар бошланади. Инсонга ҳаёт бир марта берилади. Мана шу ҳаётни куч билан тортиб олишга ҳеч кимнинг ҳаққи йўқ. Бироқ…\nБироқ, жаҳоннинг турли минтақа ва ҳудудларида қарама-қаршилик ва зиддиятлар, қонли можаролар, халқаро терроризм, экстремизм, наркотрафик каби хавф-хатарлар тобора кучайиб бормоқда, фашизм деган бало яна бош кўтармоқда, миллатчилик, шовинизм сингари офатлар майдонга чиқмоқда.\n1945 йилнинг 2 сентябрида инсоният тарихида энг даҳшатли дея тан олинган уруш ниҳоясига етган эди. Шундан кейин жаҳонда тинчлик даври бошланганига ҳамма умид қилган эди. Ўтган асрнинг 70 йилларида, эндиликда катта давлатлар ўртасида уруш ҳеч қачон юз бермаслиги хақида баралла айтила бошланди. Бироқ ХХ аср охири, XXI бошларидаги ўзаро низолар катта урушлардан кам эмаслигини кўрсатмоқда.\nУрушларда ким ғалаба қозониб, ким мағлуб бўлишидан қатьий назар ўзаро низолашаётган томонлар учун инсоний, сиёсий ва иқтисодий йўқотишлар бўлиши аниқ. Масалан, Иккинчи жаҳон урушида ўша вақтда Ер юзи аҳолисининг уч фоизини ташкил қилувчи 60 миллионга яқин киши ҳалок бўлди. Бир қатор Европа мамлакатлари, ўз аҳолисининг 10 фоизидан айрилди. Ғолиб мамлакатлар ҳам катта инсоний йўқотишларга дучор бўлди. Урушнинг энг катта йўқотиши бу жамиятдаги қадриятларнинг ўзгаришида намоён бўлади. Биринчи жаҳон урушидан кейин Европада “йўқотилган авлод” пайдо бўлган бўлса, Иккинчи жаҳон уруши ҳам Хирасима ва Нагасаки тимсолида инсоният тарихида «қора из» қолдирди. Аввалари урушлар вайронагарчиликларга сабаб бўлар эди. Энди эса вайронагарчиликлар чегара билмаяпти. Масалан, террорчиларнинг қароргоҳларига берилаётган ҳаво зарбалари тинч аҳолига зиён етказмайди, деб ҳеч ким кафолат бера олмайди. Ядровий зарбалар қўшни шаҳарларга ҳам шамол орқали заҳарли ҳавони етказаётгани айтилмоқда.\nБугунги урушлар нафақат жиноий нуқтаи назардан, балки аҳлоқий жиҳатдан ҳам жирканч тусга кириб бораётгани ойдинлашмоқда. Умуман олганда 21 асрнинг 18 йили мабойнида худудий, миллатлараро, сиёсий, ғоявий ва диний йўналишларда, шунингдек гиёҳванд моддалар савдоси ҳамда нефть-газ конлари устидан назорат ўрнатиш мақсадида 60 тадан ортиқ ҳарбий мажоро кузатилган. Шу давр мобайнида бир ярим миллион киши урушлар қурбонига айланди. Энг кўп тўқнашув 2004 йилда қайд қилинган. Ўша йили жаҳонда 12 та қуролли тўқнашув қайд қилинибди. 2001 йилнинг 11 сентябридан кейин бошланган “терроризмга қарши уруш” қурбонлари ҳам ортиб бораётганидан асло кўз юмиб бўлмайди.\nЖаҳонда давом этаётган қуролли тўқнашувлар нафақат уруш давом этаётган мамлакатлар, балки бутун дунё халқларининг ташвишига сабаб бўлмоқда. Эски мажоролар тўхтамай туриб янгилари пайдо бўлмоқда. ХХ аср урушлари глобал миқёсдаги қуролли тўқнашув бўлган эди. Бу урушларда барча йирик давлатлар қатнашган. Бугунги кунда бирор бир давлатни тўлалигича хавфсизлиги таъминланган деб бўлмай қолди. XXI асрдаги урушлар ва қуролли мажороларнинг бош сабаби ўзаро қарамма-қаршиликлар экани айтилади.\nXXI асрда йирик урушлардан кўра, кўпроқ миллатлараро тўқнашувлар кузатилмоқда. Экспертларнинг фикрича, Африка мамлакатларида ҳам миллатлараро, ирқлароро мажороларнинг давом этиши ҳам глабал дунёнинг глобал муаммоларидан хисобланади. Экстремистларнинг фаолашиб қолаётгани ҳам хавотирларга сабаб бўлмоқда.\nЁшлигимизда катталар «Инсон номи мағрур жаранглайди», деган сўзни кўп ишлатишарди. Бунинг учун инсоннинг ўзи мағрур яшаши керак. Мағрур яшаш учун эса урушларга йўл қўймаслик, оналар ўз фарзандларини урушга эмас, тинч меҳнатга кузатишлари лозим. 21 аср – уруш ва зўравонликлардан холи аср бўлиши керак. Бунинг учун ҳар бир инсон бузғунчилик билан эмас, балки бунёдкорлик билан шуғулланиши керак. Биз ер шари деб аталмиш катта оилада тинчлик-хотиржамликда яшашни ўз олдимизга мақсад қилиб қўйган эканмиз, хар қандай урушларга қарши чиқишимиз керак.\nИнсон хотираси билан азиз саналади, миллат хотираси ва тарихи билан улуғланади. 9 май «Хотира ва қадрлаш куни» халқимиз, ундаги катта-кичик, ёшу қари, жамиятимизнинг барча аъзолари томонидан инсонни эъзозлаш, унга эҳтиром кўрсатиш каби фазилатларни улуғлайдиган, ўтганлар руҳини шод этиб, Ватан тинчлиги йўлида фидоийлик кўрсатган, юрт тараққиётига ҳисса қўшаётган инсонларни қадрлаб, ўз миннатдорчилигимизни изҳор этадиган кун сифатида ҳар йили қизғин нишонланиб келинмоқда.\nХотира деганда, барчамиз қон-қонимиз, суяк-суягимизга сингиб кетган муқаддас туйғуни тушунамиз. Чиндан ҳам, ўтганларни хотирлаш, уларнинг руҳини ёд этиш халқимиз учун асрлар давомида эзгу анъана, эзгу одатга айланиб қолган. Инсон ҳар доим ўтмиш аждодларини, муҳтарам устозларини, азиз авлиёларни хотирлар экан, халқ ва жамият олдидаги бурч ва вазифаларини яна бир бор масъулият билан ҳис этади, ўзидан яхши ном қолдириш ва эзгу ишларни қилишга шошилади, ўзгаларни ҳам шунга чорлайди.\nМаълумки, урушдан олдин Ўзбекистонда 6,5 миллион аҳоли яшаган. Шундан 1,5 миллионга яқин одам урушда қатнашган. Ўша вақтда юртимиз аҳолисининг ярмини болалар ва кексалар ташкил этган. Бу шуни кўрсатадики, қурол кўтаришга қодир бўлган юртдошларимизнинг тахминан 70-80 фоизи бу бешафқат урушда бевосита иштирок этган. Шу маънода, ушбу санани нишонлар эканмиз, бу куннинг юртимизда “Хотира ва Қадрлаш куни” деб эълон қилинганлиги нақадар чуқур ўйланганини, унинг теран маъно ҳамда мазмунга эга эканини ҳаётнинг ўзи бот-бот тасдиқламоқда. Хотира, хотирлаш ҳақида гапирар эканмиз, бу тушунчани қадрлаш тушунчасидан ажратиб бўлмайди. Ҳақиқатан ҳам, бу ёруғ кунларга нима ҳисобидан эришганимизни, бу йўлда қандай оғир курашлар, азоб-уқубат ва йўқотишлар бўлганини, қанчадан-қанча одамлар уруш майдонларида азиз жонини қурбон қилганини англамасак, тушунмасак, бугунги кунимизни, мусаффо осмонимизни, тинч ва осуда ҳаётимизни англаш, унинг қадрига етиш қийин бўлади.\nЎзбекистон Республикаси Президенти Шавкат Мирзиёев томонидан қабул қилинган “Иккинчи жаҳон уруши қатнашчиларини рағбатлантириш тўғрисида”ги фармон ва “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарор билан танишар эканман, хаёлимдан юқоридаги фикрлар ўтди. Президентимиз қарорида таъкидланганидек, “Халқимизнинг қадр-қиммати, ор-номусини, миллий анъаналаримиз ва урф-одатларимизни ҳимоя қилишда, босқинчи ва ёвуз кучларга қарши машаққатли курашларда букилмас ирода ва жасорат намунасини амалда намоён этиб, бугунги тинч ва осойишта кунлар учун жонини фидо қилган аждодларимизнинг муқаддас хотирасини ёд этиб, эзгу ишларини давом эттириш – бизга тинчлик, омонлик керак, деб яшайдиган бағрикенг халқимизга хос азалий қадриятдир. Бутун дунёда миллионлаб инсонлар ҳалок бўлишига сабаб бўлган, мислсиз йўқотишлар, талафот ва мусибатлар олиб келган Иккинчи жаҳон уруши инсоният тарихидаги энг даҳшатли, энг қонли қирғин бўлганини ҳеч ким унутмайди. Ушбу бешафқат урушда қатнашган 1,5 миллиондан ортиқ ўзбекистонликларнинг ярим миллиондан зиёди ҳалок бўлганини халқимиз ҳеч қачон ёдидан чиқармайди. Уруш бошланиши билан фронт ҳудудларидан Ўзбекистонга кўчирилган бир миллионга яқин оила ва болаларни қабул қилиб, охирги бир бурда нонини улар билан баҳам кўрган, «Сен етим эмассан» деб ўз бағрига олгани халқимизнинг нақадар олижаноблигини, меҳр-мурувватини, юксак маънавиятини яққол намоён этди.\nПайғамбаримиз: «Дунёдан ўтиб кетганларнинг фақат яхши сифатларини ёд этинглар. Ёмон сифатларидан тилларингизни тийинглар» (Абу Довуд ва Термизий ривояти)деб марҳамат қилганлар. Зеро, ўтганларни эслаш ва улар ҳақига истиғфор айтиш, қабрларини одоб билан зиёрат қилиш, уларни обод этиш, шу билан бирга, ўзимизнинг ўтиб кетган марҳум яқинларимизни доимо яхши сифатлар билан эслаш бизнинг бурчимиздир.\nДунёнинг кўпгина минтақаларидаги қарама-қаршилик, қуролли тўқнашувлар, қонли фожиалар, ён-атрофимиздаги нотинч аҳвол, аввало, Афғонистонда давом этаётган таҳликали вазият Ватанимизни ҳар қандай бало-қазолардан асраш учун доимо сезгир ва огоҳ бўлиб яшашимизни талаб қилади. «Қўшнинг тинч — сен тинч», деган ҳикматни эслайлик. Ва айнан шу мамлакат мисолида уруш, зўравонлик ҳеч бир мамлакатга эзгулик олиб келмаслигини, аксинча, ёвузлик яна бир карра ёвузлик яратишини англадим. Шукурки, тинчлик-осойишталик барқарор, жаннатмонанд юртда яшамоқдамиз. Шундай экан, бундай фаровонликнинг, тўкин-сочинликнинг, хотиржамликнинг қадрига етайлик.


Россияда люкс автомобиллар услубидаги iPhone 6 пайдо бўлди\n17:10 / 14.07.2015\nЎзининг "Путинфон" ва "Русофон"лари билан машҳур бўлган рус-итальян бренди Caviar телефонларни автомобил кўринишида безаш бўйича иш олиб бормоқда. Компания шу мақсадда Motore d’Oro коллекциясини намойиш қилди. Бу ҳақда "Hi-tech mail.ru" нашри хабар тарқатди.\nОлдинроқ, мазкур компания мусулмонлар ва проваславлар учун диний Credo телефонини тақдим қилганди. Шунингдек, яқинда корхона томонидан махсус "Президент iPhone"и ва 3 миллион рубллик Apple Watch ақлли соатлари яратилганди.\nКомпания томонидан тайёрланадиган автомобил телефонлар устида ҳашаматли яхта ва мотоцикллар дизайнида ишловчи Даниэл Маццони иш олиб боради. Унинг дизайни Ferrari автомобилидан илҳомланган ва Ferrari LaFerrari русумли автомобил кузовини ёдга солади. Модель титан ва карбондан тайёрланган.\nМазкур янги турдаги телефон моделлари нархи 129 000 дан 169 000 рублгача сотилиши кутилмоқда.


Эктор Купер кетдими? Абрамов терма жамоага тайинлангани ростми? » Ўзбекистон янгиликлари – Zamin.uz\n12 сен, 13:13 2 151 Спорт\n— Бу ҳақда ўзим ҳам интернетда тарқаган маълумотлардан хабар топдим. Фақат бир нарсани айтишим мумкин, клубга ҳеч қандай таклиф келиб тушгани йўқ. Вадим Абрамов ҳамон «Бунёдкор» бош мураббийи сифатида фаолият олиб бормоқда. Айни вақтда Қўқондаги ўйинга тайёрланмоқдамиз, 15 сентябрда «Бунёдкор» - «Қўқон-1912» ўйини бўлади. Бу ўйинга Вадим Абрамовга ҳам йўл чиптаси олинган, меҳмонхонага буюртма берилган. Вадим Абрамов билан бу ҳақда гаплашиб олдим. Унга ҳеч ким алоқага чиқмаган, — дейди Улуғбек Мирзаев.\nЭктор Купер Абрамов терма жамоа\n"Бунёдкор" клуби Вадим Абрамовга қилич совға қилди (фото) 05 авг, 21:26\nЯпонияни мағлуб этган Вадим Абрамов эртанги ўйиндан олдин фикр билдирди 17 янв, 00:30


06 август 2020, Тошкент вақти: 02:59\nПрезидент Шавкат Мирзиёев Ойбек Миралиев билан. Сурат jahon.uz сайтидан олинди.\nЎзбекистондаги паррандачилик бизнесининг асосий иштирокчиларидан бири сифатида кўриладиган 42 яшар Ойбек Миралиев ва унинг укаси Элдор 23 декабрь куни қайта ҳибсга олинди. Озодликда нусхаси бўлган суд ажримига кўра¸ тадбиркорга эҳтиëт чораси сифатида 2 ой қамоқ белгиланган.\nЖиноят ишлари бўйича Тошкент шаҳар суди судьяси Т. Турсунов раислик қилган 23 декабрдаги маҳкамада тадбиркор Миралиевга нисбатан янги айблов илгари сурилгани боис унга нисбатан қамоқ эҳтиëт чораси қўлланилиши ҳақида ажрим чиқарилди.\nШу тариқа 3 кун олдин жиноят иши туман суд қарори асосида тугатилган Миралиев юқори инстанция суди ажрими билан яна икки ой қамоқда қоладиган бўлди.\nТерговни Бош прокуратура олиб борган\nСудда иштирок этган Миралиевнинг адвокати Ëқутхон Худоëрованинг Озодликка айтишича¸ ака-укаларга қарши Бош прокуратуранинг Иқтисодий жиноятчилик ва коррупцияга қарши курашиш бошқармаси жиноят иши очган. Адвокатга кўра¸ Миралиев устидан Ўзбекистон Жиноят кодексининг 168-моддасида (Фирибгарлик) кўзда тутилган жиноятларни содир этганлик айби билан жиноят иши очилган.\nЯшнобод суди тадбиркорни айбсиз деб топган эди\nОйбек Миралиев яқинларининг Озодликкка айтишича¸ ака-укаларга (Ойбек ва Элдор) нисбатан очилган жиноят иши Жиноят ишлари бўйича Тошкент шаҳар Яшнобод туман судининг жорий йилнинг 19 декабрь кунги қарори билан бекор қилинган. (Суд қарори нусхаси Озодликда мавжуд)\nМиралиевнинг адвокати Ëқутхон Худоëрова Озодлик билан суҳбатда 19 декабрь кунги суд бу ишда жиноят таркиби йўқлиги боис ЖПКнинг 83-моддаси 2-қисмига кўра тугатилганини айтди.\nАдвокатнинг Озодликка айтишича¸ жорий йилнинг 19 декабрида жиноят иши тугатилгани ҳамоноқ, ака-ука тадбиркорлар Бош прокуратура томонидан олиб кетилган. ва уларга нисбатан жиноят иши (168-модда - Фирибгарлик) янгидан очилган.\nОйбекнинг яқинлари бу ҳолат ортида "судга амр бера оладиган акахонлар" турганига ишорат қилишди.\n- Уч ой ушлади, жиноят аломати топишолмади. Сфабрикованний дело деб топди суд. Лекин прокуратура яна янги иш очди. Шунга суд яна эҳтиëт чораси сифатида 2 ойга қамоқ белгилади. Буюртмачи Олий судга буйруқ берадиган даражада қудратли шекилли, - деди Ойбекнинг яқинларидан бири.\nМухрланиб мусодара қилинди\nЯқинларининг айтишича¸ ака-ука тадбиркорлар Ойбек, Элдор, Сардор Миралиевларга тегишли Тошкент шаҳар Мирзо Улуғбек туманидаги МЧЖ ҳужжатлари олиб кетилган.\nТергов ҳужжатлари билан танишган яна бир мулозимнинг иддаосига кўра¸ Ойбек Миралиевга тегишли бўлган нархи тахминан 170 минг АҚШ доллари турадиган, 2016 йили ишлаб чиқарилган “Mercedes Maybach” автомобилига жиноят иши доирасида вақтинча банд солинган.\nТергов иши билан танишган республика ҳуқуқ-тартибот органларида ишловчи мулозим иддаосига кўра¸ Ойбек ва Элдор Миралиевлар бошқа бир машхур тадбиркорнинг (малозим бу тадбиркорнинг исм-фамилиясини Озодликка айтди) 7 миллион АҚШ долларини олиб, қайтиб бермаганликда гумон қилинмоқда.\nИнтернетдаги “Jahon.uz”нашрининг ëзишича тадбиркорнинг қамоққа олиниши ортида Ўзбекистондаги йирик криминал авторитетининг манфаатлари турибди.\nЎз фаолият доирасига матбуотга гапириш ваколати кирмагани боис, исми айтилмаслигини сўраган мулозимнинг айтишича, жиноят иши папкаси устига “Назоратда” деган мухр босилган.\nМулозим иддаосига кўра¸ тадбиркордан мусодара қилинадиган пуллар Тошкентда қурилиши режаланган "Спорт аренасига" сарфланади.\nАммо бу иддаонинг ҳужжат кўринишидаги тасдиғи Озодликда йўқ.\nИш февралда очилган эди\nОйбек Миралиевнинг адвокати Ёқутхон Худоëрованинг Озодликка айтишича, Тошкент шаҳар ИИБ Ойбек Миралиев ва унинг укаси устидан тергов ишини жорий йилнинг февралида очган. Ака-укалар терговга қатнаб юрган.\n- Жиноят аломати топилмагач, дело ёпилган. 21 сентябрда Бош прокуратура унга сиртдан қидирув эълон қилиб, 23 сентябрда ҳибсга олди. Ҳимоямдаги Ойбек Миралиев устидан унинг собиқ тижорий шериги, тадбиркор Ғофир Раҳимовнинг хотини Лола Раҳимова ва унинг синглиси шикоятлари асосида тергов қўзғатилган¸ - деди адвокат Ëқутхон Худоëрова.\nЖиноят ишлари бўйича Тошкент шаҳар судининг Озодликда нусхаси бўлган ажримида Лола Раҳимова ва унинг синглиси Гўзал Камолхўжаеваларнинг исмлари даъвогар сифатида зикр қилинган.\nАдвокатнинг айблов ҳужжатларига таяниб¸ Озодликка билдиришича¸ Ойбек Миралиев Лола Раҳимованинг синглисига тегишли кўчмас мулкни 650 минг долларга сотиб, пулини бермаганликда гумон қилинмоқда.\nАдвокат танишган даъво аризасида Лола Раҳимова ўзига тегишли Майбах русумли автомобилни “Ойбек Миралиев ўзлаштирди” деб даъво қилгани ёзилган. Бундан ташқари Ғофир Раҳимовнинг вакили ўз даъво аризасида Ойбек Миралиев ва укаси Раҳимовлар оиласига тегишли жами 7 миллион долларга яқин маблағни ўзлаштириб юборганликда айбламоқда.\nАммо, Ойбекнинг адвокати Ёқутхон Худоëрова ака-укага қарши иш тўлалигича "сфабрикованний" (уйдирма) эканини иддао қилди.\nАдвокат Худоëровага кўра¸ манфаатдор доиралар “ Ойбекни қаматиш йўли билан унга тегишли кўчмас мулклар, ширкатларни ўзлаштириб олишмоқчи”.\nИчки ишлар вазирлиги терговчилари тергов пайтида Ойбек ва унинг укасига қўйилган айбловларни асоссиз деб топган ва бу хулоса тикилган ҳужжатлар тўплами Озодликда мавжуд.\n26 декабрда Озодлик мухбири Ўзбекистон Бош прокуратураси матбуот хизматига телефон қилиб “Миралиев иши” бўйича изоҳ сўради. Прокуратура Озодлик сўровини қаноатлантирмади.\nПрезидент олқишлаган тадбиркор\nТадбиркор гуруҳлар орасида "Ойбек тухум"¸ “Ойбек-фаберже” (Заргар Карл Фаберже (1846-1920) ясаган тухум шаклидаги заргарлик асарлари ишора) ¸"Киндер сюрприз" деган номлар билан танилган Ойбек Миралиев сўнгги 10 йил ичида мамлакатдаги паррандачиликка ихтисослашган бизнеснинг асосий фигураларидан бир ҳисобланади.\n2017 йилда Ўзбекистон президенти Шавкат Мирзиёев ака-ука тадбиркорлар Ойбек, Элдор, Сардор Миралиевлар томонидан Тошкент шаҳар Мирзо Улуғбек туманида барпо этилган паррандачилик мажмуасига бориб тадбиркорларни олқишлаган эди.


Рустам Азимов истеъфосига “Дунё ўзбеклари” шарҳи… | ДУНЁ ЎЗБЕКЛАРИ | Mobile Version\n06/07/2017 Ismat Khushev Бош мақола\nЁки бу хусумат остида нималар ётибди?\nПрезидент кўз қорачиғидай асраб келаётган кадрларнинг олтин фонди\nПалаги тозанинг – юраги тоза…\nЎзбекистон сиёсатидаги хусумат кимларнинг бошини еди?\nКадрларнинг олтин фондига тош отиш бугун кимга ва нимага керак?\nЯнги йил муносабати билан “Дунё ўзбеклари”га келган хат, хабар ва табрикларнинг кўлами кенг, мундарижаси ранг баранг эди. Бу табиий, албатта. Икки йил давомида нашримиз озми кўпми ўзлигини намоён қилиб, ўз атрофида баҳоли қудрат маълум бир давра туза олди.\nБиз бу қип қизил тўҳмат ва иғводан иборат мақолаларни ўқиб, улардан бурқсиган иғво ҳидини сезиб, чоп этмасликка қарор қилдик. Лекин бугун бизга келган навбатдаги мақоладан сўнг бу ҳақда алоҳида чиқиш қилиш лозимлигини англаб етдик.\nЭнди бевосита Рустам Азимов шахсига қайтсак.\nU.S. Secretary of State Colin Powell (L) welcomes the Uzbekistan Deputy\nPrime Minister Rustam Azimov before their meeting at the State\nDepartment, April 16, 2003. The two met for talks after this photo\nsession. REUTERS/Kevin Lamarque\nKL/GAC – RTRLYF6\nБугун “Дунё ўзбеклари” ўз ўқувчиларини уч йил муқаддам огоҳлантириб келган воқеа содир бўлди: Каримовнинг вориси кўрилган Рустам Азимов ўз вазифасидан озод қилинди.\nАгар эътибор қилган бўлсангиз, биз Рустам Азимовни шундай қисмат кутиши мумкинлиги ҳақидаги дастлабки мақолани 2015 йилнинг 4 январь куни ёзган эканмиз. Унда ҳали Ислом Каримов ҳаёт эди. Ҳали Ўзбекистонда Азимовнинг мулозимлик қуёши эрта бир кун сўниши ҳақида ҳеч ким ўйламаган ва билмаган бир пайтда, буни олис Канададан туриб биз сезган, бундан уни ва барча ўзбек сиёсий элитасини огоҳлантирган эдик…\nИккинчи мақолани орадан салкам бир ярим йил ўтиб, 2016 йилнинг 22 апрель куни ёзган эканмиз.\nБу пайтда ҳам ҳали Ислом Каримов тирик эди. Бутун дунё ҳамжамияти ва сиёсий лидерлари диққатини ўзига қаратган, Ўзбекистон сиёсий ҳаётини остин устун қилиб юборган – “2 сентябрь” кунги “Вазирлар Маҳкамасининг таъзияси” ва давлат миқёсидаги тантанали дафн маросимига ҳам ҳали беш-олти ой бор эди. Лекин биз ўшандаёқ Рустам Азимовнинг боши узра қора булутлар айланаётганини аниқ тиниқ сезган ва пайқаган эканмиз. Юқоридаги икки мақолани ўқиб, бунга ўзингиз ҳам ишонч ҳосил қилишингиз мумкин.\nЛекин биз бугун – Рустам Азимовнинг Ўзбекистон Олий раҳбариятидан кетишидан ҳам кўра – олис Канададан туриб ўзимиз қилган башорат ва далолатнинг нақадар тўғри бўлганига ҳайрон қолдик. Биз кимни ва нимани назарда тутганимизни юқоридаги икки мақолани ўқиганлар яхши билсалар, ажиб ҳайратларга ошно бўлсалар керак…\nҲа, МХХ раиси Рустам Иноятов усталик билан амалга оширган “операция” муваффақиятли амалга оширилди. Рустам Азимов – Ўзбекистон Олий раҳбариятидан четлаштирилди. У Бош вазир ўринбосари, ҳукумат аъзолигидан чиқарилиб, вазирлик ва Қўмита раҳбарлиги даражасига туширилди: Янги ташкил топган “Ўзбекинвест” миллий қўмитаси раҳбари этиб тайинланди…\nБиз Рустам Азимовни, унинг оиласи ва келиб чиқиш тарихини яхши ва яқиндан билганимиз учун ҳам уни – “Палаги тоза инсон” деб атаган эдик. “Палаги тоза одамнинг нияти ҳам, тилаги ҳам, юраги ҳам тоза бўлади!” деб бежиз айтмагандик. Бугун ҳам шу фикрда собитмиз.\nНима ҳам дердик. Бугун Ўзбекистонда Исмат Хушев эмас, балки Шавкат Мирзиёев Президент, унинг Қарор ва Фармонлари ҳаётга тадбиқ этилади, Исмат Хушев олис Канададан ўз мақолаларида ёзган орзу умидлар эмас.\nРеал ҳаётда эса сиёсат ўйинлари шунақа кутилмаган “интрига” ва “сюприз”ларга бой бўлади. Буни биз ҳам тан олишимиз ва истаймизми, йўқми – қабул қилишимиз керак. Лекин дунё дунё бўлиб қолаверади, умр давом этаверади.\nРустам Содиқович бешафқат ҳаётнинг бу зарбасини мардлик билан кўтаради ва матонат билан енгиб ўтади деб умид қиламиз…\nЭнди икки оғиз сўз бу ишларни уюштирган ва бошида турган МХХ ва унинг қудратли раиси ҳақида.\nБугун Ўзбекистоннинг янги Президенти Сизга қулоқ тутиб, Сиз билан маслаҳатлашиб турибди. Лекин бу вақтинчалик, бугунчалик эканини зўзингиз ҳам яхши билсангиз керак. Эртага вазият ўзгариб қолиши ҳам мумкин. Ўшанда Азимовнинг ҳолига ўзингиз тушасиз.\nРустам Содиқович ўз вазифасидан кетса ҳам, пастроқ ишда бемалол ишлаши ва одамлар орасида эмин эркин юриши мумкин.\nЛекин Сиз ишдан кетсангиз, жуда катта фожеалар бошингизга ёғилади. Кетиш арафасида Сиз бир чуқур мулоҳаза қилишингиз керак. Ўзбекистонни чорак аср бошқариб келган махсус хизмат салтанати карвони ўз сафарини якунлаяпти. Яхши ва ёмон кунларингиз кўп бўлди.\nОрқангиздан бутун Ўзбекистон халқи тош отиб қолмаслиги учун ҳали Сизда имкон ва фурсат бор. Хатоларингизни тўғрилашга, гуноҳларингизни ювишга шошилинг. Қамоқ ва зиндонларда азоб чекаётган сон саноқсиз айбсиз айбдорларни, ҳақ сўзни айтган журналист ва сиёсатчиларни, содда ва самимий диндорларни шу муборак рўза ойидан кечиктирмай озодликка чиқаринг. Уларга – идорангиз ўғирлаган орзу умидларини қайтариб беринг.\nЯнги Президент олиб бораётган сиёсатга аралашманг. Сиз энди ўз профессионал вазифангиз билан шуғуллланинг. Ўзбек халқи ўзгарди. Уни янги замон шамоллари, Мирзиёев даврининг насимлари, адолат ва диёнатга бўлган ишонч муждалари ўзгартирди. Сиз шунга халақит бермасангиз, бас.\nУлуғ ва мутафаккир шоирларимиздан бирининг шундай шеъри бор:\nҲар кимки вафо қилса – вафо топқусидир.\nҲар кимки жафо қилса – жафо топқусидир.\nЯхши киши кўрмагай ёмонлиқ харгиз.\nҲар кимки ёмон бўлса – жазо топқусидир!\nШуни ёдингиздан чиқарманг…\n6 июнь, 2017 йил, Торонто шаҳри, Канада…\nИсмат ака Рустам Азимовни Ўзбекистон Олий раҳбариятидаги амалдорлар ичида нисбатан яхши демоқчи, ёмонлар ичидан яхшиси деганидек. Шарх ёзганлар хис хаёжонга берилиб кетиб, бир ёқлама фикр билдирмоқда. Одам деган озроқ ерга тушиб парагматик қарайди-да. Вақти соати келиб Каримов хокимиятдан кетгандан кейин, яқин атрофидагилардан бири ўтиради-да унинг ўрнига. Силар хохлайсиларми биронта муштимзўр, тарбиясиз жоҳил амалдор ўтиришини, йўқ албатта. Исмат ака доим кўнглидагини очиқ ойдин баён қилади. У бошқалардай аламзада эмас. Шунинг учун ҳам “Дунё узбеклари”ни бугун кўпчилик ўқийди. Бугун дунё узбекларига тенг келадиган сайт йўқ дунёда.\nИсмат Хушев: Гаплашадиган гаплар – ўқувчилар билан мулоқот (Июль, 2016 йил)\nМахфий Хизмат Салтанати (Рустам Иноятовнинг сиёсий портретига шарҳ) (2-мақола)\nИсмат Хушевнинг Президент ҳақида икки йил олдин эълон қилинган ўша мақоласи…\nИсмат Хушев: Ҳукмдорга таслим бўлмаган ўзбек олигархи…\nИсмат ХУШЕВ: ШОҲ БИЛАН ШАЙХ ТЎҚНАШУВИ ҚАНДАЙ ЮЗ БЕРГАН ЭДИ? – ЁДНОМА\nИсмат Хушев билан юзма юз ПРЕЗИДЕНТ МАСЛАҲАТЧИСИ 24 ноябрь 2019 йил – Канада\n06/08/2017 at 00:34-\nМутахасиснинг профессионаллигини яхши еки емон одам эканлиги оркали аникланмайди, килган ишини натижасига караб аникланади. Албатта, курилаетган номзоднинг инсоний сифатлари шу ташкилот( бизнинг мисолда Узбекистон давлати ва халки) манфаатларига кандай хизмат курсатишида катта роль уйнайди. Лекин номзод -улфатбоз, ширинсуз, еки гапдон булса, – бу дегани профессионал кадр эканлигидан далолат бермайди. Мухокама килинаетган номзоднинг мана шунча курсатган фаолияти натижаси канака, яхшими еки арзимайдими?. Мана шу натижа бахоланиш керак, мухокама килинганда.\n06/07/2017 at 18:19-\n06/07/2017 at 4:18 PM (Edit)\nРУСТАМ АЗИМОВнинг устидан яқин вақтларда бир неча ўнлаб жиноий ишлар очилса мутлоқ ажабланмайман.\nМамлакат тош қазиб олиш ва қайта ишлаш соҳасига Рустам Азимов бошчилигида олиб келинган ускуналарнинг ҳар қайси комплекти қарийиб икки миллион долларда олиб келинган эди.\nВаҳоланки уларнинг жаҳон бозоридаги дооод баҳоси 350-400 минг АҚШ доллари туради.\nБизнинг Лангарга “ШАМС НАВОИЙ” воситачилигида 1999 йилда бир милллион 29 минг доллларга деб олиб келинган ускуналар 200-300 минг доллардан бир цент ҳам ошмайди.\nМамлакат иқтисодиётини таназзулга олиб келганлардан бири эмас аксинча ҳал қилувчи учликдан эдилар ва расво қилдилар.\nЧет эллар бу киши ва ўерикларига ишониб бўлишган эди.\nШу пайтларгача бериб келинган кредитлар эса ўша берган банкларга сармоя бўлиб қайтиб борганлиги учунгина берилар эди.\nКаримов, ТАТЯНА, АЗИМОВ, МУЛЛАЖОНОВ, ҚОДИРОВ, ПАРПИЕВ, МУСТАФОЕВ, ва яна юзлаб кимсалар номига қўйилган миллиардлаб доллар бойликлар чет эл иқтисодиётини ривожлантиришда ишлаб туришибди.\nБуларга фоизи тегиб турган эди.\nЭнди бу ўйинлар бўлмайдиган кўрингач АЗИМОВ Рустам акамизга инвестиция киритиш тўхтади ва ўзлари ишдан кетди.\nПАЛАГИ ТОЗА инсонлар бунақа бўлмайди.\nПУЛга ва Бойликга, МАНСАБГА сотилмайди.\nПАЛАКДА қусур бўлган аслида.\nОлим бўлиш осон, ОДАМ бўлиш қийин!!!\nАдолат тарозиси ишлайдими йўқми, кутамиз!!!!!!!\n06/07/2017 at 8:40 AM (Edit)\nBundan bir necha yil oldin uz maqolalaringizda uzoqni ko’rib huddi bilgandek yzgan ekansiz. Uzbekistonda uni tashqarisida bronta jon bunaqangi tahliliy, oldinni asosli bashorat qilib bir qator ham yzgani yo’q. Mashaqatli ijodingizga omad yor bo’lsin.\n06/07/2017 at 8:09 AM (Edit)\nМакташга топган одамингизни каранг! Аслида бу тарихчи – комсорг банк тизими хакида б ни хам билмас эди. Мусахановчилардан булмиш Тимур Алимов уни тепага кутарди.\nВахоланки, профессионал финансистлар четда колишди.\nУ эса бутун банк, валюта системасини расво килиб, 1000 лаб $ долларни чет элга жунатди ва , жиянларига Россиядан банклар ва дуконлар очиб берди.\nГулнорага газнадан ким пул олиб чикиб берди?\nАслида Азимовнинг жойи – мана бу : #\n06/07/2017 at 2:56 AM (Edit)\nКаримов ва Каримовни бошкарган яхудий бойларни тавсияси билан…Молия ишига..Тарихчи укитувчи шунча йил утирди ва бу кишини асосий вазифаси юкоридан берилган буйрукга сузсиз ва бирор бир фикр айтмасдан итоат килиш булди.эвазига бу киши хам курук колмади. Битта асосий гап;\nДунёни кучли мамлакатлари ва хоссатан узбек халки кучайиб кетиб, , Каримовни 25 йиллик золим сиёсатини фош килишни талаб кила олсалар, ва хозирги призидент ноилож колса…ана ушандагина асосий айбдор ким эканлигини…Хозирги призидент хам ..Бошкалар хам баралла айта бошлайди.унгача эса…хамма Каримов даврида амалда булиб, , Каримовга чапак чалганлар…барибир Каримовни нимасидир яхши эди дея мужмалланиб тураверади. Хуллас бурини огзи еса хам ..емаса кондир..яъни бури буридир…хуп..хозир Рустам Азимов..узбек халкига хисобот бериб..эй одамлар мана шунака ишлар булиб утди..ман фолонча маблагни узлаштирган ман дея айтадими??? ? Иккинчидан;\nМирзияевни алкаб ётибмиз.\nКани газ???? ? Вахоланки газ узбекни узида бор….светчи???? Бир кило пахта толасига ун олти кило бугдой беради жеб айтилар эди…кани тола???? Кани бугдой??? Гипермаркет бахона..узбекда бузилмаган бозор колмади вахоланки бу бозорларни одамлар минглаб минглаб доллар сарфлаб сотиб олган эдилар…бели огримаганни нон ейишини куринг!!!!\nМирзияев сайланар сайланмас…диндорлар хакида..бизни урта асрларга яъни колокликга тортадиган ислом фундаменталистларига карши аёвсиз курашамиз деди.\nХуш??? Нега унда ,устози Каримовни эскича урта асрлар одатига кура кумдик???? Нега ут ёкмадик??? Ёки сувга окизмадик??? Эртага Иноятов улса..муфтий Усмонхон хазрат..Бу Иноятов Бедилхон…шаркшунос..араб форс тилларини билар эди дея жаноза хутбасини укир а???? Ёки..эскича урта асрлардаги каби килмаймиз балки янгича масалан… демасалар керак а???\n06/06/2017 at 10:49 PM (Edit)\nЖўже Маурино Шевченкони қанчалик юксак маҳорат эга эканидан қатъи назар зоҳирада қолдирди: Рустам ака қанчалик палаги тоза, яҳши инсон (аслида бундай амал курсиси йўқ) бўлишига қарамай жамовий тактикага ўйини мос келмаса четга чиқишга мажбур. Бу ерда Сизлар айтгандек алғов долғов ҳодисалар юз бергани йўқ. Буни Рустам аканинг ўзи ҳам яҳши тушинар деб ўйлайман. Мен учун Ўзбекистоннинг барча шаҳслари ўз ўрнида ўз жоида ўтирибди ва ўз ишларини бажаришяпти. Турмада ўтирганларга эса сабр ва яҳши ёруғ кунларни тилайман: Бу катта ўйин, ўта катта. Бу маҳалла болалари йиғилиб олиб қумлоқ ўйини эмас-ўртага улкан бойлик-Юрт Озодлиги, миллионлар тақдири, ривожи қўйилган. Бунда хеч ким аяб ўтиримайди, хатто фарзандлар ҳам!\n06/06/2017 at 9:00 PM (Edit)\nha maylida, Azimov özbek halqiga sodiq xizmat qildi, shining uchun u insonga rahmat aytish kerak. katta rahbarlarni tez tez almashib turishi ham aslida yaxshilikka, keyingisi nimadir yangiliklar olib kelishga harakat qilishi kerak. hukumatda xalqimizga sodiq xizmat qilaman degan insonlar ishlashi kerak\n06/06/2017 at 8:08 PM (Edit)\nXarxil fikirlar bilan band bolib otirgandan nima foyda yaxwisi xammasini bowatib yangi yow kadrlarni qoyiw kerak chet elga noxaq quvilganlarni vatanga qaytarib owalarni kuchidan tajribasidan foydalaniw kerak


Обама Ромни чиқиши тасвирга туширилган махфий видеога фикр билдирди\n19 январ 2021, Тошкент вақти: 10:30\nАҚШ президенти Барак Обама президентлик сайловларида республикачи рақиби Митт Ромнининг махфий тарзда тасвирга олинган чиқишига фикр билдирди.\nМай ойида олингани айтилаётган видеода Митт Ромни бой ҳомийлар олдида чиқиш қилар экан, Обамага 47 фоиз АҚШ аҳолиси овоз беришга тайёрлиги ва улар “ўзларини ҳукумат қурбони деб ҳис қилиши”ни айтган.\nРомни ушбу "солиқ тўламайдиган" ва "масъулиятни сезмайдиган" 47 фоиз аҳоли ҳақида ўйламаслигини, балки “5-10 фоизни ташкил қилувчи мустақил америкаликларга мурожаат қилиши”ни таъкидлаган.\nЁпиқ учрашувдан олинган махфий видеога фикр билдирган Барак Обама АҚШ президенти “мамлакатдаги озчилик учун эмас, балки бутун халқ учун ишлаши керак”лигини таъкидлади.\nАҚШ президентлик сайловлари 6 ноябр куни бўлиб ўтади. Унда кураш президент Барак Обама ва республикачи номзод Митт Ромни ўртасида кечади.


ЯНГИ АВТОБУСЛАР КЕЛТИРИЛДИ – Telegraph\nАйниқса, сўнгги йилларда ҳаракат таркиби юртимизда ишлаб чиқарилаётган "Man", "Isuzu" русумли ҳар тарафлама қулайликларга эга автобуслар билан янгиланаётгани йўловчиларга манзур бўлмоқда.\nАйтиш лозимки пойтахт жамоат транспорти тизимида хусусий секторнинг ҳам улуши бор. Айни кунда "Тошшаҳартрансхизмат" АЖ тизимида 10 га яқин хусусий корхоналар йўловчи ташиш билан шуғулланади. Улар томонидан йўналишларга қўйилган автобусларнинг асосий қисми хизмат муддатини ўтаб бўлган транспорт воситаларидир. Қолаверса, бугун хусусий корхоналар томонидан тасарруф этилаётган автобусларнинг йўловчилар учун бир мунча ноқулайлиги, бу эса баъзан йўловчиларнинг норозилигига сабаб бўлаётгани ҳам бор гап.\nТошкент шаҳар транспорт бошқармаси томонидан ана шу жиҳатлар инобатга олиниб, хусусий корхоналар олдига ҳам ўз ҳаракат таркибини янгилаш вазифаси қўйилди.\nШундан келиб чиқиб "Автосантранс-сервис" МЧЖ ҳам 9 та янги автобус харид қилди. Хитойнинг " Yutong hongkong limited" компанияси томонидан ишлаб чиқарилган мазкур автобуслар газ ёқилғисида ҳаракатланади. Бу эса аввало атроф-муҳитга етадиган зарарнинг камайишига олиб келиш билан бирга муқобил ёқилғи турларидан кенг фойдаланиш имконини беради. Қолаверса, газнинг суюқ ёқилғига нисбатан бир неча баробар арзонлиги корхонанинг иқтисодий самарадорлигига ҳам ижобий таъсир ўтказади.\nУшбу автобуслар пойтахт йўлларида қатнаётган хусусий корхонага тегишли эски "Isuzu" русумидаги автобуслар ўрнида ҳаракатланиши режалаштирилган.


- Ушбуни «тўй кортежи» можароси чиқмасдан аввал ёза бошлаган эдим. Сўнгги воқеалардан кейин кампанияга қўшилмаслик нуқтаи назаридан постни эълон қилмаслик керак деган фикрга бордим-у, аммо бошқа нарса ёзишга улгурмадим. Ўқиётганда шу ҳолатни эътиборга олиб қўясизлар деган умиддаман.\nБугунги кунда Президентимиз ҳам қай бир жойга бормасинлар, у ердаги қабристону зиёратгоҳларни ободонлаштириш ҳаракатига астойдил бел боғлаганлар. Бизлар ҳам барча соҳа вакиллари бундай савоб ишларга камарбаста бўлишимиз лозим. Савобли ишларни ташкил қилган, ишларининг аввалини ўтганлар қабрини обод этишдан бошлаганлар сизу бизга ҳам ўрнакдирлар.\nқандай лар керак иттифоқ Бизга


Сафо келдинг, Шифо келгин! – .:: Xadicha.uz\nҲақ таолога беадад ҳамд-у саноларимиз бўлсинки, ўн бир ой соғ- омон етиб олармиканман деб хавотирланиб, қаттиқ соғинч билан кутганимиз – ойларнинг султони, эзгулик ва хайр мавсуми, тоат-ибодат фасли, таровеҳ ва Қуръон ойи бўлган муборак Рамазон мўминларга Aллоҳнинг раҳмати ўлароқ, мағфират ойи бўлиб кириб келди.\nОна юртимизнинг сахий, қўли очиқ мусулмонлари фазилати чексиз бўлган Рамазон ойини бир олам шодлик, чексиз муҳаббат билан кутиб олдилар. Барча мўмин-мусулмонларнинг ушбу аввали раҳмат, ўртаси мағфират ва охири жаҳаннамдан озод бўлиш бўлган улуғ ой давомида қиладиган эзгу ишларининг турли-туман, бир-биридан фазилатлилигини, Aллоҳ ва расулига энг севимли ишлардан эканини билиб, хурсанд бўлади киши. Кимдир бу йилги Рамазон рўзасини тўлиқ, холис Aллоҳ таоло ризолиги учун тутиб, Қуръон ҳатмларини кўпайтириш илинжида. Кимдир ушбу амалларнинг савоби кўпайтириб бериладиган ойда ўзини ҳар томонлама ислоҳ этиб, хулқини Қуръон хулқи ила хулқлантириш, пайғамбаримиз Муҳаммад соллаллоҳу алайҳи васаллам хулқлари ила зийнатлаш мақсадида. Яна кимдир хасад, гина-кудурат каби қалб касалликларидан ўзини поклаш иши билан банд. Бошқалари эса узоқ кутилган кунларга Aллоҳ изни ила эсон-омон етиб келганига шукрона бўлсин ўлароқ, имкон қадар саховат, меҳр-мурувват туфайли келадиган ажр-савобларни тўплаш билан овора.\nУшбу фазилатли ой ва унда ўттиз кун Aллоҳ таолонинг мададига суяниб, ўзидангина ёрдам сўраб, рўзадорга бериладиган ажр-мукофотлар ҳақидаги ваъдасига тўлиқ ишониб тутилган рўзанинг савобини ёлғиз Aллоҳнинг ўзи бериши, ушбу муборак ойда хайр-саховат, яхшилик қилувчиларнинг ажрлари зиёда бўлиши ҳақида кўплаб оятлар, ҳадислар келтирилган.\nХусусан, Aллоҳ таоло Қуръони каримнинг Бақара сураси, 261-оятида шундай марҳамат қилади: “Aллоҳ йўлида молларини эҳсон қилувчилар (савобининг) мисоли гўё бир донга ўхшайдики, у ҳар бир бошоғида юзтадан дони бўлган еттита бошоқни ундириб чиқаради. Aллоҳ ўзи хоҳлаган кишиларга (савобини) янада кўпайтириб беради. Aллоҳ (карами) кенг ва билимдон Зотдир”. Қуръони каримда бу каби инсонларни хайрли ишларга, саховатпешаликка ундайдиган оятлар кўп. Биз мусулмонлар ушбу Рамазон ойининг ҳар дақиқасини ғанимат билиб, Aллоҳ қодир қилганича силаи раҳм, хайр-саховат қилиб, камбағал-мискин оилаларга хотиржамлик, уларнинг қалбига сурур улашишга интилишимиз ва шулар сабабли жаннатларни, Ҳақ субҳонаҳу ва таолонинг розилиги, жамолини қўлга киритишни мақсад қилишимиз зарур. Зеро, ушбу ойда қилинган амалларнинг савоби етти юз баробар, Aллоҳ ўзи хоҳласа ундан ҳам кўпайтириб бериши ҳаммамизга маълум.\nЗайд ибн Холид Жуҳаний розияллоҳу анҳудан ривоят қилинади: Набий соллаллоҳу алайҳи васаллам: “Ким рўзадорга ифтор қилиб берса, унга рўзадорнинг ажрича ажр бўлади. Шу билан бирга рўзадорнинг ажридан ҳеч нарса кам бўлмайди”, дедилар.\nҲар ишда биз умматларига ўрнак бўлган севикли пайғамбаримиз Муҳаммад Мустафо соллаллоҳу алайҳи васаллам Рамазон рўзасини тўққиз йил тутганлар ва мана шу қисқа фурсатда умматларига кўплаб, чек-чегарасиз ибрат, ҳикматлар қолдирганлар. Aбдуллоҳ ибн Aббос розияллоҳу анҳумо: “Расули акрам алайҳиссалом одамларнинг энг саховатлиси эдилар. У зотнинг саховатлари Рамазонда – ҳар кеча Жаброил алайҳиссалом у зотга Қуръонни таълим бериш учун ҳузурларига ташриф буюрадиган пайтларида чўққига чиқарди. Дарҳақиқат, Росулуллоҳ солаллоҳу алайҳи васаллам яхшиликда эсган шамолдан ҳам сахий бўлиб кетар эдилар”, деб айтганлар.\nШунингдек, Рамазон ойи дуо ойи ҳамдир. Рамазон ойининг ҳар кунида қабул бўладиган бир дуо бор. Расулуллоҳ соллаллоҳу алайҳи васаллам марҳамат қилиб айтадилар: “Aлбатта, рамазоннинг ҳар кунида барча мусулмонлар учун қабул бўладиган бир дуо бор”. Мана шу дуони ифтор пайти қилинса янада мақсадга мувофиқ бўлади. Бу ҳақида Набий соллаллоҳу алайҳи васаллам: “Уч кишининг дуоси қайтарилмайди: Aдолатли имомни, рўзадорни токи у ифтор қилгунича ва мазлумнинг дуоси”, дедилар. Шуни айтиб ўтишимиз лозимки, Рамазоннинг охирги кечаси мағфират кечаси эканлигига ҳам набавий далилларимиз бор. Aбу Ҳурайра розияллоҳу анҳудан ривоят қилинади: Росулуллоҳ соллаллоҳу алайҳи васаллам: “Рамазоннинг охирги кечасида рўзадорларнинг гуноҳлари кечирилади”, дедилар. Шунда: “Эй Aллоҳнинг Росули, у Қадр кечасими?”, деб сўрашди. У зот: “Йўқ, лекин ишчи ишини адо этганидан сўнг ажри – ҳақи тўла қилиб берилади”, дедилар.\nРамазони каримнинг фазли ва фазилати ҳақида гап очсак, луғатимиздаги сўзлар камлик қилади гўё. Шунинг учун сўзимизни мўжаз қилиб якунлаш ниятида сиз азизларга ушбу муборак ойни Набий соллаллоҳу алайҳи васалламнинг суннатларига мувофиқ ўтказишингизни, унинг барокатидан Aллоҳ таолонинг розилигига етишингизни дуо қилиб қоламиз. Ҳар бир дақиқани ғанимат билиб, Aллоҳ таолога маҳбуб бўлган тоат-ибодатлар билан амал дафтаримизни тўлдириб олишимиз насиб этсин! Меҳрибонимиз Aллоҳ, ушбу ой фазли ўлароқ, бошимизга келган бу синовли кунларни бизлардан кетказгин! Фаровон ҳаётимизга раҳна солаётган ушбу вабодан юртимизни тезроқ халос этгин!\nХадичаи Кубро аёл-қизлар таълим\nМуқаддасхон Саид Aкмалхон қизи\nslayd Муқаддасхон Саид Aкмалхон қизи\t2020-05-04


Самарқандда Туркиянинг Бош консулхонаси иш бошлади\nЎтган йили қабул қилинган “Ўзбекистон Республикаси ва Туркия Республикаси ўртасида стратегик шериклик муносабатларини янада мустаҳкамлаш ва кўп қиррали ҳамкорликни кенгайтириш чора-тадбирлари тўғрисида”ги ҳукумат қарорига асосан Туркия Республикасининг Самарқанддаги Бош консулхонаси очилиши маълум қилинган эди.\nБу халқларимиз ўртасидаги ўзаро дўстлик, ҳамкорлик алоқларини мустаҳкамлашга қаратилган ислоҳотларнинг амалий ифодаси бўлиб, Ўзбекистон ва Туркия ўртасидаги ҳамкорлик ҳар бир соҳада кўзга ташланмоқда.\nБош консулхонанинг очилиш маросимида иштирок этган Туркия ташқи ишлар вазири Мавлуд Чавушўғли, Ўзбекистон Республикаси ташқи ишлар вазири Абдулазиз Комилов ҳамда Туркиянинг юртимиздаги Фавқулодда ва мухтор элчиси Ўлған Бекар сўзга чиқиб, ўзбек ва турк халқларининг илдизи бир эканлигини таъкидлаб, икки мамлакатнинг ўзаро дўстлик ва ҳамкорлик алоқлари тарихан чамбарчас боғлиқ эканлигини эътироф этди.\nЖумладан, Мавлуд Чавушўғли Ўзбекистонда ташкил этилган Бош консулхона хорижий давлатлар ичида дастлабкилардан бири эканлигини қайд этди. Бу консулхонада Туркиянинг мамлакатимиздаги фуқаролари билан бирга юртдошларимизга хизмат кўрсатади.\nТашқи ишлар вазири А. Комилов ҳам қардош Туркия давлати билан алоқаларимиз тобора мустаҳкамланиб бораётганлигини таъкидлаб, юртимизда элчихонаси ва Бош консулхонаси ташкил қилган илк давлатлардан бири эканлигини эътироф этди. Шунингдек, Ташки ишлар вазири мазкур консулхона ўзаро ҳамкорлигимизни янги босқичга чиқишига, маданий, ижтимоий-иқтисодий, туризм ва ҳудудлараро муносабатларимизнинг истиқболига хизмат қилади, дея таъкидлади.\nТадбир якунида Ўзбекистон Республикаси Бош вазири ўринбосари Азиз Абдуҳакимов, Ташқи ишлар вазири Абдулазиз Комилов, Туркия ташқи ишлар вазири Мавлуд Чавушўғли ҳамда Туркиянинг Фавқулодда ва мухтор элчиси Ўлған Бекар иштирокида Бош консулхона расман очилди.\n– Бош консулхонамизнинг муқаддас Самарқандда ташкил этилганлиги ҳам алоҳида аҳамиятга эга, – деди ОАВга интервью берган Мавлуд Чавушўғли. – Чунки қадимда ҳам Буюк Ипак йўли марказида жойлашган Самарқанд илм-фан, маданият маркази сифатида бутун дунёга зиё таратган. Бизнинг Бош консулхонамиз мамлакатларимиз ўртасидаги мустаҳкам дўстлигимизнинг боқийлигига, ҳамкорлигимизнинг ривожига хизмат қилади. Ана шу эзгу мақсадда бу муқаддас заминни танладик. Биз Самарқандга келишдан аввал Хоразм ва Бухоро шаҳарларини зиёрат қилиб келдик. Ўзбекистон бизнинг ота юртимиз эканлигини алоҳида таъкидлайман. Бу замин дунё илм-фанига бешик бўлган муқаддас юрт. Берунийлар, Хоразмийлар, Фарғонийларни камолга етказган. Динимиз асосчилари Бухорий, Мотуридий, Термизий, Нақшбандийларни дунёга келтириб, йўлимизни ёритган бебаҳо замин. Шундай экан, ота юртимиз билан муносабатларимизни янада мустаҳкамлашга алоҳида эътибор қаратамиз. Хабарингиз бор, Самарқанддан Туркияга тўғридан-тўғри авиярейслар ташкил қилинган. Бу ҳам халқларимиз яқинлигига хизмат қилмоқда. Турк авиакомпаниялари айни пайтда Бухорога худди шундай рейсларни ташкил этиш устида иш олиб бормоқда. Ташриф давомида пойтахтда ўтадиган учрашувларимизда қатор стратегик келишувлар бўйича ўзаро фикрлашамиз.\nМеҳмонлар ташриф давомида Самарқанд шаҳрининг диққатга сазовор жойларини зиёрат қилди.\nА.ИСРОИЛОВ (сурат), ЎзА


Мирзиёев Беларуснинг етакчи инновацион компанияларини Ўзбекистонга чақирди - 02.08.2019, Sputnik Ўзбекистон\nМирзиёев Беларуснинг етакчи инновацион компанияларини Ўзбекистонга чақирди\nПрезидент Шавкат Мирзиёев Беларусьдаги юқори технологиялар парки резидентлари имкониятларини Ўзбекистонда тақдим этиш таклифини илгари сурди 02.08.2019, Sputnik Ўзбекистон\n09:14 02.08.2019 (янгиланди: 09:16 02.08.2019)\n© Пресс-служба президента УзбекистанаПрезидент Шавкат Мирзиёев в сопровождении Президента Александра Лукашенко посетил открывшуюся в Минске Национальную промышленную выставку Узбекистана.\nПрезидент Шавкат Мирзиёев Беларусьдаги юқори технологиялар парки резидентлари имкониятларини Ўзбекистонда тақдим этиш таклифини илгари сурди\nТОШКЕНТ, 2 авг - Sputnik. Ўзбекистон президенти Шавкат Мирзиёев Беларусь Бош вазири Сергей Румас ҳамроҳлигида "Беларусь" юқори технологиялар парки фаолияти билан танишди, деб хабар қилмоқда президент матбуот-хизмати.\nМинскда Ўзбекистон-Беларусь ҳудудлари форуми иш бошлайди\n29 Июл 2019, 13:18\nЎзбекистон раҳбарига юқори технологиялар паркида банк-молия, тиббиёт, қишлоқ хўжалиги, экология ва бошқа соҳалар учун яратилган инновацион ечим ва ишланмалар ҳақида маълумот берилди.\nМирзиёев мазкур технопарк резидентлари имкониятларининг Ўзбекистонда тақдимотини ташкил этиш таклифини илгари сурди. Технологик ҳамкорликни мустаҳкамлаш, кадрлар тайёрлаш ва тажриба алмашиш бўйича алоқаларни кенгайтириш юзасидан тавсиялар берилди.\nШу билан Ўзбекистон президентининг Беларусьга расмий ташрифи ниҳоясига етди. ДМирзиёев Тошкентга жўнаб кетди.


1988 йили Тошкентда бир неча кун давом этган кўргазма томошасига узундан-узоқ навбатга туришганини эслайман. Мен журфакда ўқирдим ва бир неча курсдошим билан кўргазмага кириш учун эрталабдан ВДНХга етиб бордик.\nTошкент, 1988: Компартия мулозими Шукрулло Мирсаидов кўргазма очилишида лентани қирқмоқда. фото: Аманда Мерулло.\nКўргазма Рейган ва Горбачев ўртасида Женевада имзоланган маданият алмашинуви битими доирасида ўтказилганди.\nОддий одамлар оғирини енгил қилишга қаратилган бу техник анжомлар бизнинг тасаввуримиздаги дунёни «радиактив кулга» айлантирувчи техникага мутлақо ўхшамасди.\nЯна бир томони, ўша пайтда расмий тили русча бўлган Тошкент учун кўргазма ўзбек тилида гидлар қўйилиши билан ҳам фарқли эди.\nЎша куни мен ва бир қанча ҳамкурсим дарсга бормадик, турнақатор навбатда, кейин эса кўргазма павильонида куни бўйи қолиб кетдик. Эртаклардаги каби кўрмаганлар кўришни, кўрганлар яна бир бор киришни орзу қилган кўргазма эди бу.\nTошкент, 1988: Кўргазма гиди (Michael Haney) компьютер жиҳозларини намойиш қилмоқда. фото: Аманда Мерулло.\nКомпьютер техникаси ҳақидаги тасаввурим у пайтлар университетимизнинг физика-математика кафедрасидаги кибернетика кабинетига қўйилган, ҳаётдан йироқ, баҳайбат ва примитив, советларнинг электрон ҳисоблаш машиналари даражасида эди.\nЭҲМ дарси бизга фақат бир чорак ўқитилган. У ҳам бўлса, аллақайси мураккаб математик амални бажариш даражасида. Бу дастурнинг номи нима экани, нимага асқатиши мумкинлиги ҳозиргача эсимда йўқ. Совет ташвиқотига йўғрилган лекцияларда кўпроқ «чириб бораётган Америка империализмини технология соҳасида доғда қолдираётганимиз» ҳақида конспектлар ёзиш талаб қилинарди. Бу дарсларнинг энг зерикарли бўлганини эслайман, холос.\nЎзбек тилли америкалик бизга компьютерлар қандай ишлашини тушунтираркан, оддий чўпон қўйларини компьютер ёрдамида қандай бошқаришини видеоэкранда намойиш қилиб кўрсатди, эртакдаги каби…\nТили чучук америкалик билан ўзбекча гаплашиш менга ёқди. Уни кўпроқ тинглаш учун саволлар бердим.\n«Мен бўлғуси журналистман, менга қандай асқатиши мумкин бу рақамли техника?»\nУ менга узоқ масофадан туриб матн ёки видео қандай узатилиши, компьютерда мақола ёзиш қанчалик осон ва қулай эканини тушунтира бошлади. Компьютер экранидаги ўзбек тилида терилган матнни кўрсатиб, қандай енгил таҳрир қилиш мумкинлигини намойиш қилди ва тезгина принтердан чиқариб қўлимга берди.\nМени лол қолдирган нарса силлиқ қоғозга тип-тиниқ босилган кириллча «ў,қ,ғ,ҳ» ҳарфлари ва атиги бир неча кунлик кўргазмани деб ўзбекча ҳарфларни дастурлаштирган америкаликлар бўлди.\nЎзбек тилида ҳатто механик ёзув машинкаси чиқаришга қудрати етмаган совет мамлакати ватандоши учун бу чинакам мўъжиза эди.\nКўпларни қизиқтирган кўргазмадаги америка автомобилидан ҳам кўра мени ўша компьютер кўпроқ қизиқтирди, вақти келиб шалоғи чиққан «Москва» машинкамни шундай компьютерга алмаштиришни орзу қилдим, орзуим ушалганини ўқувчим аллақачон тушунган бўлса керак.\nТағин хотирамда қолгани талабаларнинг совет полиэтилен пакети билан американикини солиштиришгани бўлди. Ёпиштирилган чокидан сўкилиб кетадиган совет пакетидан фарқли ўлароқ, американики унча-мунчага йиртилмасди.\nКўргазмада тарқатилган эсдалик нишон\n«Университетнинг эшиги ёпилса очилмайди»\nБир нечта курсдош кўргазмадан тилимиз бурро бўлиб қайтдик. Кўксимизда кўргазмадан эсдалик нишон, дарсликларимиз унинг рекламаси туширилган пластик сумкада.\nБироқ эйфория узоққа чўзилмади. Совет матбуоти тарихи фанидан кирадиган Пидаев деган домла мен билан қаттиқ жиқиллашиб қолди.\nДомла лекциясига кечикиб келган талабани аудиторияга қўймаслик учун унга тагдор қилиб «Эшикни нариги тарафидан ёпиб қўйишингиз мумкин», деди.\nТалаба у томонидан ёпишга урингани билан очилиб кетаверди. «Ёпилмаяпти, домла».\nКимдир хиргойи қилди: «Университетнинг эшиги-ё очилса ёпилмайди»… Кулги кўтарилди.\n«Ҳукуматимиз бирор техника тугул нормал очилиб ёпиладиган эшик ҳам чиқармаган». Бу гапим домланинг ғазабига керосин сепгандай бўлди. «Ғарбга сотилган сизларга ўхшаган талабалар билан мен имтиҳонда гаплашаман!»\nТезгина америка пакетлари дермантин қопланган совет папкаларига алмашди. Ёзги имтиҳонлар яқинлашиб қолган эди. Домлага имтиҳон топширишим қийин бўлди, у мени «советларга ёт унсур» сифатида сўроққа тутди.\nКейинчалик диплом ишимни ҳам журналистикадан йироқ «Япон шеъриятида шакл ва мазмун» деган мавзуда ёқлашга мажбур бўлдим.\n«Эрк» газетаси – компьютерда терилган илк ўзбек газеталаридан бири бўлган\nВақт ўтиб, бизга илк бор замонавий медиа мўъжизасининг қандай ишлашини кўрсатган ва компьютер нашр ускунасига ўзбек ҳарфларини киритган инсоннинг кимлигини билдим.\nУнинг исми Бил Фирман эди. Америка кўргазмасидаги ўзбек тилли иккинчи гид эса «Америка овози» журналисти Абдулла Чиғатой бўлган.\nЎша йили нафақат менинг домлам, балки улар дарс берган ўзбек совет журналистлари ҳам америка техникаси кўргазмасига ғайирлик билан қарашган.\n«Совет Ўзбекистони», «Права Востока», «Тошкент оқшоми» газеталарида ТАСС мухбирлари Кружилин ва Хисомовнинг «Мафкуравий диверсия» сарлавҳаси остида кўргазмага ва АҚШга қарши мақолалари ҳам босилган эди.\nКейинчалик Америка дипломатлари Ўзбекистондаги «Эрк» демократик партиясига ихчам босма ускунаси – компьютер ва лазер принтерини совға қилишди.\nШу ускуна келтирилган кундан бошлаб «Эрк» газетасини чиқаришда айни фаолияти ва Муҳаммад Солиҳнинг укаси бўлгани учун қамоққа ташланган Муҳаммад Бекжон билан анча вақтгача бирга ишлаганман.\nЎзбекистон тарихидаги компьютерда терилган илк газетани чиқарган журналист Муҳаммад Бекжон 18 йил энг сўнгги қўнғироққача қамоқда қолди ва фақат 2017 йилнинг 22 февралида, 63 ёшида қамоқдан чиқди.\nМухолифатнинг варақа шаклидаги дастлабки «Эркин сўз», «Туркистон», «Хоразм», «Ҳуррият» каби газеталари ўша ускунада терилган.\nДавр айланиб ушбу мақола Американинг Intel ширкати яратган процессорда ишлайдиган компьютерда терилди.\nEltuz.com сайтининг ўзи ҳам, фалакнинг гардиши билан, Американинг энг мукаммал серверларидан бўлган хостингида ишлай бошлади.\nАмерика компьютерлари журналистиканинг анъанавий шаклига шиддатли таъсир ўтказди, уни ўзгартирди ва бу ўзгаришлар ҳозир ҳам давом этмоқда.\ndata-title="30 март – Тошкентда илк бор АҚШ компьютерлари намойиш қилинди" data-description="1988 йили Тошкентда бир неча кун давом этган кўргазма томошасига узундан-узоқ навбатга туришганини эслайман. Мен журфакда ўқирдим ва бир ..." data-image="https://eltuz.com/wp-content/uploads/2016/03/rasm1053.jpg" data-url="https://eltuz.com/kozqarash/112282/" data-services="facebook,odnoklassniki,twitter,telegram" data-counter="ig">